Omogućeno plaćanje administrativnih taksi na Portalu eUprava putem DinaCard platne kartice Omogućeno plaćanje administrativnih taksi na Portalu eUprava putem DinaCard platne kartice – Personal magazin\nOmogućeno plaćanje administrativnih taksi na Portalu eUprava putem DinaCard platne kartice\nDinaCard, nacionalna platna kartica, je u primeni od 2003. godine. Do sada je njome obavljeno preko 120 miliona transakcija i realizovano blizu 400 milijardi dinara prometa. U 2010. godini očekuje…\nDinaCard, nacionalna platna kartica, je u primeni od 2003. godine. Do sada je njome obavljeno preko 120 miliona transakcija i realizovano blizu 400 milijardi dinara prometa. U 2010. godini očekuje se blizu 35 miliona transakcija i realizacija oko 100 milijardi dinara prometa u DinaCard sistemu.\nKorisnicima DinaCard kartica omogućeno je da svojim karticama, sem plaćanja roba i usluga na prodajnim mestima, plaćaju i putem Interneta, kao i da putem SMS-a dopune pre paid telefon ili plate račun za fiksni telefon. DinaCard karticama se takođe mogu platiti porezi i naknade na šalterima Trezora Republike Srbije.\nSaradnjom Uprave za trezor, Narodne banke Srbije, Poštanske štedionice i Republičkog zavoda za informatiku i Internet, na Portalu eUprava Republike Srbije, prvi put u našoj zemlji, omogućeno je plaćanje administrativnih taksi putem DinaCard platne kartice. Ovo je još jedan primer uspešne međuinstitucionalne saradnje, koja ovoga puta za rezultat ima implementirano rešenje elektronskog plaćanja taksi. Očekuje se dalji razvoj ovog rešenja u pravcu omogućavanja plaćanja, građanima i privredi, svih zaduženja prema državi, putem Interneta.\nOmogućeno plaćanje administrativnih taksi na Portalu eUprava putem DinaCard platne kartice was last modified: June 18th, 2010 by Redakcija\nOdržan MFC Partner Meeting 2010\nSvetska banka Srbiji donirala 32 miliona dinara za razvoj eUprave\nPredrag Supurovic Jun 18, 2010 at 10:05\nJednom priliom sam u Pošti platio karticom.\nI pored strogih propisa, naplatili su mi veći iznos, nego što je trebalo da platim. Pošta se ponaša kao da je korisnik u banci ida hoće da podigne novac karticuom druge banke, a tada ide klempa sa visokim provizijama.\nPropisi nalažu da kupac koji plaća karticom mora platiti istu cenu kao i kupac koji plaća gotovinom.


Iako ima 35 godina i mnogi su sumnjali u njegovo dovođenje, ovaj "veteran" je pokazao klasu i ostavio Lil na prvom mestu.\nNjegov tim je gubio rezultatom 2:0, a onda je Turčin "bombom" iz slobodnog udaraca na samom kraju prvog poluvremena samo najavio šta će se dalje dešavati.\nU 60. minutu je već bilo 2:2, kada je Dejvid, na asistenciju Jilmaza, postigao pogodak, a zatim je 35-godišnji napadač u 85. minutu pokazao da je majstor ove igre.\nIšao je sam na golmana Lopeza, a onda je loptu "bocnuo" i doneo veliku radost svom timu koji je tako ostao na prvom mestu sa 73 osvojena boda, dok je PSŽ na jednom bodu udaljenosti.\nVIDEO Jokić nije sa ove planete: 24 poena, 8 skokova, 12 asistencija


Amerikanci kupili Merkurove tržne centre za 100 miliona evra - Advertiser Serbia\nS ovim u veziDISTRIBUCIJAkompanijeLCN CapitalMerkurRegionSlovenijaTrgovinski lanci\nFond LCN Capital Partners iz Njujorka kupio je 15 tržnih centara Merkur\nDok kompanija Merkur beleži sve bolje rezultate, prodati su njihovi tržni centri. U Ljubljani, Mariboru, Celju, Kopru, Velenju i drugim većim slovenačkim gradovima, ukupno petnaest Merkurovih trgovačkih centara dobilo je novog vlasnika.\nKupio ih ju američki fond LCN Capital Partners, koji je prema informacijama portala Siol.net za njih platio 100 miliona evra. Fond, koji upravlja sredstvima od dve milijarde dolara, odnedavno je vrlo aktivan na evropskom tržištu.\nPromena vlasnika Merkurovih tržnih centara dogodila se u tišini, iako je reč o jednom od najvećih poslova sa nekretninama u Sloveniji do sada. Vrednost kupoprodaje takođe je uporediva s nedavnom prodajom Mercator-ovih centara, koje je kupila austrijska Supernova za 116 miliona evra.\nDo sada su Merkurovi tržni centri bili u vlasništvu američkog fonda HPS Investments Partners, koji je 2017 takođe preuzeo i trgovinsku delatnost Merkura. Sporazum između fondova, koji imaju sedište u Njujorku i kancelarije udaljene manje od kilometra, formalno je dovršen pre nekoliko nedelja. Time je novi vlasnik preuzeo 15 od ukupno 23 Merkurova tržna centra. Prošle godine Merkur je ostvario nešto više od 230 miliona evra prihoda. To je daleko od onoga što je postizao pre krize i neuspešnog menadžerskog preuzimanja Bine Kordeža, što je stari Merkur i odvelo u stečaj. Nastale su dve kompanije, Merkur Trgovina i Merkur Nekretnine, a u julu 2017 američki HPS Investment Partners otkupio je trgovačku delatnost iz stečajne mase starog Merkura za 28,5 miliona evra.\nGotovo istovremeno, s Hetom, lošom bankom bivše Hypo banke, potpisali su ugovor o kupovini 13 tržnih centara u kojima Merkur Trgovina i danas posluje. Za njih su platili 49 miliona evra, što je bilo daleko više od očekivanog. Fond je, prema informacijama portala, takođe bio zainteresovan za kupovinu pet tržnih centara, koji su sada u rukama Merkura Trgovina. Međutim, njihov većinski vlasnik DUTB, neće za njih više aktivno da traži kupce, jer je zadovoljan poslovanjem. Nakon manje od dve godine, HPS Investments Partners sklopio je tako ugovor o prodaji vredan 100 miliona dolara s kojim su lako vratili početno ulaganje i dobro zaradili.


Logistika u industriji ELEKTRIČNIH vozila - Rešenja za transport i skladištenje baterija - Pluton Logistics\nDo 2030, prema predviđanjima stručnjaka, na putevima širom sveta trebalo bi da bude više od 130 miliona električnih vozila. Iako su snaga i dostupnost baterija ključni za ovaj pomak, proizvođači se suočavaju i sa velikim logističkim izazovima. Transport, povrat i recikliranje baterija su, zbog specifičnih zahteva koji prati ovu robu, veoma složeni.\nKompanija DB Schenker nedavno je predstavila novu specijalizovanu uslugu, koja uzima u obzir pojedinačne nacionalne i međunarodne propise u vezi sa transportom baterija. U toj kompaniji veruju da će e-mobilnost biti ključni pokretač ka održivoj budućnosti.\n– Baterije su glavni pokretači trenutne elektrifikacije u svetu. Naša globalna mreža može odgovoriti na sve logističke potrebe, kako bismo obezbedili pouzdana rešenja za bezbedan i prilagođen transport i skladištenje baterija – kaže Jochen Theves, generalni direktor DB Schenker.\nDB Schenker nudi sve vidove prevoza, kao i prilagođena rešenja za kompletan životni ciklus baterija. Ovo uključuje i dopremu materijala do proizvodnih lokacija, u temperaturnom režimu, kao i transport gotovih proizvoda – po svim zahtevima koji prate takvu robu.\nU skladu sa ekološkim standardima, kompanija takođe omogućava skladištenje baterija odvojeno od drugih zapaljivih materija. Posebno se čuvaju litijumske baterije, u suvim i dobro prozračenim prostorima. Nadalje, kompanija može obezbediti i skladištenje u režimu bez prašine, postprodajne usluge, transportnu dokumentaciju.\nDodatne usluge povratne logistike uključuju recikliranje ili odlaganje baterija u skladu sa nacionalnim zakonodavstvom i kroz saradnju sa odabranim partnerima (uključujući i oštećene ili neispravne baterije).\n– Tokom godina, stekli smo veliko znanje u oblasti automobilske, elektro i industrije poluprovodnika, a sada ćemo svoja znanja rado ponuditi i kompanijama za njihove lance snabdevanja baterijama – kažu u DB Schenker.\n← Neron otkrio bunker sa cigaretama u podu kombija\nZnačajno povećanje minimalne plate u Nemačkoj do 2022. →\n„Kuehne Nagel“ dodatno proširuje poslovanje u autoindustriji


Foto: Arhiva | Amerika trebinjskoj Bolnici donirala pokvaren uređaj za PCR testiranja\nN.N. 09.02.2022 11:00\nOd početka pandemije virusa korona uzorci iz Trebinja, kao i iz cijele Istočne Hercegovine i sarajevsko-romanijske regije, analiziraju se u fočanskoj bolnici, što za tamošnje ljekare i laborante znači pune ruke posla i smjene, koje nerijetko traju i do 22 časa.\nDirektor Bolnice u Trebinju Nedeljko Lambeta rekao je "Glasu" da je ova zdravstvena ustanova u novembru prošle godine dobila posredstvom američke ambasade dio opreme neophodne za PCR testiranje.\n"Uz to je bilo neophodno nabaviti ostalu opremu, što iziskuje oko 100.000 maraka troškova i tendersku proceduru. Kada je prije desetak dana firma koja nam je isporučila donaciju došla da instalira uređaj, ispostavilo se da ima neku grešku i aparat je vraćen u Ameriku, tako da sada čekamo zamjenski", objasnio je Lambeta.\nU međuvremenu laboratorija u Foči je bila prestala da radi jer su ljekari završili na bolovanju pa su u trebinjskom Domu zdravlja bili prinuđeni da uzorke šalju u Institut za javno zdravstvo u Banjaluci, zbog čega stotinjak Trebinjaca još čeka rezultate testiranja i po svemu sudeći iz izolacije će izaći prije nego stignu rezultati.\nDirektorica trebinjskog Doma zdravlja Maja Mićunović rekla da je epidemiološka situacija u ovom gradu u januaru drastično pogoršana te da su imali u prosjeku 95 odsto pozitivnih od ukupnog broja testiranih.\n"U posljednjih 14 dana u našim ARI ambulantama pregledano je oko 1.000 pacijenata. Vjerujem da su laboratorije u Banjaluci pretrpane i da bez obzira na to što kolege daju sve od sebe, ne stižu da nam pošalju rezultate u kraćem roku", rekla je Mićunovićeva za "Glas".\nNaglasila je da od juče ponovo radi laboratorija u Foči i da su im već poslali 63 uzorka.\n"Iako se čeka na rezultate testova, pacijenti nisu prepušteni sami sebi. Izolacija će im proći, ali bez obzira na test ljekari prepoznaju simptome i daju im terapiju", istakla je Mićunovićeva.\nDa fočanska laboratorija ponovo radi potvrdio je i direktor Univerzitetske bolnice u toj opštini Radmil Marić.\n"Doktorica glavni virusolog bila je u izolaciji, druga doktorica isto na bolovanju i zbog toga laboratorija nije radila. Divim im se kako i koliko rade. Samo u januaru u našoj laboratoriji urađeno je 3.500 PCR testova", rekao je Marić.\nIsti aparat kao u Trebinju, od istog donatora, dobila je i bolnica u Gradišci, a s obzirom na to da još čekaju da obezbijede preostalu neophodnu opremu, ne znaju da li je ispravan i da li će ih zadesiti ista sudbina kao kolege iz Trebinja.\n"Ako sve bude kako treba, to će u velikoj mjeri olakšati posao i ubrzati proceduru u bezi sa testiranjem. Uzorke sada šaljemo u Banjaluku", rekao je direktor gradiške bolnice Rajko Dodik.\nMašina za PCR testiranje koju je obezbijedila Komanda američkih oružanih snaga za Evropu, posredstvom Kancelarije za saradnju u oblasti odbrane Ambasade SAD u BiH donirana je i Kantonalnoj bolnici Goražde.


EKSPLOZIJA MINE Jedan novinar poginuo, troje povređenih u Iraku\nU eksploziji mine, koja se dogodila prilikom izveštavanja o napredovanju vojske Iraka u borbi protiv Islamske države u Mosulu, stradao je irački novinar Baktijar Hadad, dok su tri francuska reportera povređena, prenela je televizijska stanica "Frans dva".\nFrancuski mediji prenose da su reporteri Veronik Rober i Sefan Vilnev teže povređeni, a treći reporter lakše.\nPovređeni reporteri prebačeni su u američku vojnu bolnicu u gradu Kajra na severu Iraka.\nIz francuskog Ministarstva spoljnih poslova nisu komentarisali incident.\nMilitanti Islamske države brane preostalo uporište u Starom gradu u Mosulu, dok iračke trupe polako napreduju, uz podršku vojske SAD.\nUŽAS U KOLUMBIJI Eksplozija u noćnom klubu, 36 povređenih\nEKSPLOZIJA U ŠKOTSKOJ Dvoje povređenih u nekadašnjem manastiru\nEKSPLOZIJA GASOVODA U Kini poginulo osam, a povređeno 35 osoba\nEKSPLOZIJA U BARSELONI Desetine povređenih u pekari


Cubroid Coding Block Entry Kit – Edukativni SET za STEAM obrazovanje\nEAN code: 8606109617273\nCubroid Entry Kit…\nje dobitnik „Brain Child“ nagrade kao proizvod velike edukativne vrednosti i proizvod koji pokreće um i neometano meša zabavu i učenje. Ovaj set je pre svega namenjen za početni nivo programiranja gde se akcenat stavlja na sastavljanje robota a ne na sam proces programiranja. Neki od robota koje možete napraviti pomoću ovog seta su: električni ventilator, auto, vetrenjača, ringišpil, vetrokaz, točak, felne i još mnogo drugih...\nOvaj SET sadrži 2DC Motor bloka i osnovne gradivne blokove (ukupno 57 delova), koji rade bez ikakvih spoljašnjih veza, a njihova funkcija se ostvaruje bežičnim putem. Više informcija na linku…. https://cubroid.rs/o-cubroidu/\nSet “Entry Kit” je napravljen za bezbednu i jednostavnu upotrebu i namenjen je deci uzrasta od 6 do 8 godina. Kompatibilan je sa Lego kockama, koje se mogu koristiti u kreativne svrhe, tako da deca mogu biti inovativna i ispoljavati svoju kreativnost bez ikakvih ograničenja. Svaki uspešno napravljen i isprogramiran robot deci pruža osećaj zadovoljstva i samopouzdanja. Set je osmišljen sa glavnim ciljem da deca nauče o STEAM konceptu i jednostavnom programiranju.\nČEKOVIMA BEZ KAMATE Rata 2.498,00 RSD mesečno


Rezolucija Vijeća sigurnosti broj 1244 - Wikizvor\nImajući u vidu principe i ciljeve Povelje Ujedinjenih nacija, uključujući primarnu odgovornost Vijeća sigurnosti za očuvanje međunarodnog mira i sigurnosti,\npodsjećajući na svoje rezolucije 1160 (1998) od 31. marta 1998, 1199 (1998) od 23. septembra 1998, 1203 (1998) od 24. oktobra 1998. i 1239 (1999) od 14. maja 1999,\nizražavajući žaljenje zbog toga što nije došlo do potpunog poštovanja zahtjeva iz ovih rezolucija,\nodlučno da razrješi ozbiljnu humanitarnu situaciju na Kosovu, u Saveznoj Republici Jugoslaviji, i osigura bezbjedan i slobodan povratak svih izbjeglica i raseljenih lica njihovim domovima,\npodsjećajući na saopštenje generalnog sekretara UN od 9. aprila 1999. u kome se izražava zabrinutost zbog humanitarne tragedije koja se odvija na Kosovu,\nponovo potvrđujući pravo svih izbjeglica i raseljenih lica da se vrate svojim domovima u sigurnosti,\npodsjećajući na nadležnost i mandat Međunarodnog krivičnog tribunala za bivšu Jugoslaviju,\npozdravljajući opšte principe o političkom rješenju za kosovsku krizu koji su usvojeni 6. maja 1999. godine (S/1999/516, aneks 1 uz ovu rezoluciju) i takođe pozdravljajući to što SR Jugoslavija prihvata principe koji su navedeni u tačkama 1-9 u papiru koji je podnijet u Beogradu 2. juna 1999. godine (S/1999/649, aneks 2 uz ovu rezoluciju) i saglasnost SR Jugoslavije na taj papir,\nutvrđujući da situacija u regionu i dalje predstavlja prijetnju međunarodnom miru i sigurnosti,\nodlučno da obezbjedi sigurnost i bezbjednost međunarodnog osoblja i sprovođenje obaveza koje proističu iz ove rezolucije od strane svih na koje se ona odnosi, i djelujući u tom cilju u skladu sa Glavom VII Povelje Ujedinjenih nacija,\n2. Pozdravlja to što SR Jugoslavija prihvata principe i druge tražene elemente koji se pominju u gore navedenom stavu 1, i zahtjeva punu saradnju SR Jugoslavije u cilju njihove brze primjene;\n3. Naročito traži da SR Jugoslavija odmah obustavi nasilje i represiju na Kosovu na način koji se može verifikovati, i da započne i okonča povlačenje u fazama sa Kosova, na način koji se može verifikovati, svih vojnih, policijskih i paravojnih snaga, u skladu sa hitnim rasporedom, sa čim će biti sinhronizovano raspoređivanje međunarodnog bezbjednosnog prisustva na Kosovu;\n5. Odlučuje o raspoređivanju civilnog i bezbjednosnog prisustva na Kosovu, pod pokroviteljstvom UN, sa odgovarajućom opremom i osobljem, kako se to traži, i pozdravlja saglasnost SR Jugoslavije za takvo prisustvo;\n6. Traži od generalnog sekretara da imenuje, nakon konsultacija sa Vijećom sigurnosti, specijalnog predstavnika koji će kontrolisati implementaciju civilnog prisustva i dalje traži od generalnog sekretara da da instrukciju svom specijalnom predstavniku da vrši koordinaciju sa međunarodnim bezbjednosnim prisustvom kako bi se obezbjedilo da oba prisustva rade u pravcu istih ciljeva i da se međusobno pomažu;\n7. Ovlašćuje države članice i odgovarajuće međunarodne organizacije da uspostave međunarodno bezbjednosno prisustvo na Kosovu, kako se navodi u stavu 4 aneksa 2 uz sva neophodna sredstva kako bi moglo da obavi svoje odgovornosti iz dole navedenog stava 9;\n8. Potvrđuje potrebu za hitnim i što skorijim raspoređivanjem efikasnog međunarodnog civilnog i bezbjednosnog prisustva na Kosovu, i zahtjeva da strane u potpunosti sarađuju prilikom njegovog raspoređivanja;\n9. Odlučuje da će odgovornosti međunarodnog bezbjednosnog prisustva koje će biti raspoređeno i delovati na Kosovu uključivati:\na odvraćanje od obnove neprijateljstava, održavanje i prema potrebi, nametanje prekida vatre, obezbeđivanje povlačenja i sprečavanja povratka na Kosovo snaga savezne i republičke vojske, policije i paravojnih jedinica, osim kako je predviđeno u tački 6 aneksa 2;\nb demilitarizaciju Oslobodilačke vojske Kosova (OVK) i drugih naoružanih grupa kosovskih Albanaca, kako se zahtjeva u stavu 15;\nc uspostavljanje bezbjednog okruženja u kome izbeglice i raseljena lica mogu da se vrate svojim kućama u sigurnosti, a međunarodno civilno prisustvo može da funkcioniše, u kome privremena uprava može da bude uspostavljena i humanitarna pomoć isporučivana;\nd prenošenje, u skladu sa uspostavljanjem tih institucija, svojih administrativnih zadataka, a nadgledajući i podržavajući učvršćivanje lokalnih privremenih institucija Kosova i drugih aktivnosti u pravcu građenja mira;\ne olakšavanje političkog procesa čiji je cilj definisanje budućeg statusa Kosova, uzimajući u obzir sporazume iz Rambujea (S/1999/648);\nf u konačnoj fazi, nadgledanje prenosa vlasti sa privremenih institucija Kosova na institucije koje će biti uspostavljene u skladu sa političkim rešenjem;\ng podršku rekonstrukciji ključnih objekata infrastrukture i drugoj ekonomskoj rekonstrukciji;\nh podršku saradnji sa međunarodnim humanitarnim organizacijama, i humanitarnoj pomoći unesrećenima;\ni održavanje civilnog reda i zakona, uključujući i uspostavljanje snaga lokalne policije, a u međuvremenu, putem raspoređivanja međunarodnog policijskog osoblja koje će raditi na Kosovu;\nj zaštitu i unapređenje ljudskih prava;\nk osiguranje bezbjednog i neometanog povratka svih izbeglica i raseljenih lica u njihove domove na Kosovu;\n12. Ističe potrebu koordiniranih operacija humanitarne pomoći, kao i da SR Jugoslavija dozvoli neometan pristup Kosovu humanitarnim organizacijama za pružanje pomoći i sarađuje sa takvim organizacijama kako bi se obezbjedila brza i efikasna dostava humanitarne pomoći;\n13. Podstiče sve države članice i međunarodne organizacije da daju doprinos ekonomskoj i socijalnoj obnovi kao i bezbjednom povratku izbeglica i raseljenih lica, i ističe, u tom kontekstu, značaj sazivanja, što je pre moguće, međunarodne konferencije donatora, (naročito za ciljeve u gore navedenom stavu 11g);\n14. zahtjeva punu saradnju svih na koje se to odnosi, uključujući i međunarodno bezbjednosno prisustvo, sa Međunarodnim krivičnim sudom za bivšu Jugoslaviju;\n15. zahtjeva od OVK i drugih naoružanih grupa kosovskih Albanaca da odmah prekinu sa svim ofanzivnim akcijama i da se povinuju zahtjevima za demilitarizaciju kako to traži šef međunarodnog civilnog prisustva, u konsultacijama sa specijalnim predstavnikom generalnog sekretara;\n16. Odlučuje da se zabrane koje su nametnute u stavu 8 rezolucije 1160 (1998) neće odnositi na oružje i srodnu vojnu opremu koje koristi međunarodno civilno bezbjednosno prisustvo;\n18. zahtjeva od svih država u regionu da u potpunosti sarađuju u sprovođenju svih aspekata ove rezolucije;\n19. Odlučuje da se međunarodno civilno i bezbjednosno prisustvo uspostavi za početni period od 12 meseci, koje će se nastaviti posle toga ukoliko Savet bezbjednosti ne odluči drugacije;\n20. Traži od generalnog sekretara da u redovnim intervalima podnosi Savetu izveštaje o sprovođenju ove rezolucije, uključujući i izveštaje rukovodstva civilnog i bezbjednosnog prisustva, pri čemu prvi izveštaj treba da bude podnet u roku od 30 dana od usvajanja ove rezolucije;\nMinistri Grupe 8 su usvojili dolje navedene opšte principe o političkom rešenju krize na Kosovu:\nraspoređivanje efikasnog međunarodnog civilnog i bezbjednosnog prisustva na Kosovu, koje će podržati i usvojiti Ujedinjene nacije, sposobnog da garantuje ostvarivanje zajedničkih ciljeva;\nuspostavljanje privremene administracije za Kosovo o čemu će doneti odluku Savet bezbjednosti Ujedinjenih nacija, kako bi se obezbjedili uslovi za miran i normalan život za sve stanovnike Kosova;\nbezbjedan i slobodan povratak svih izbeglica i raseljenih lica i neometan pristup humanitarnih organizacija Kosovu;\npolitički proces ka uspostavljanju sporazuma o privremenom političkom okviru, koji će obezbjediti suštinsku samoupravu na Kosovu, uzimajući u potpunosti u obzir sporazume iz Rambujea i principe suverenosti i teritorijalnog integriteta SR Jugoslavije i drugih zemalja u regionu, i demilitarizaciju OVK;\n3. Raspoređivanje na Kosovu, pod pokroviteljstvom Ujedinjenih nacija, efikasnog međunarodnog civilnog i bezbjednosnog prisustva, sposobnog da garantuje postizanje zajedničkih ciljeva, koje će delovati, ako se tako odluči, u skladu sa Glavom VII Povelje.\n4. Međunarodno bezbjednosno prisustvo uz suštinsko učešće NATO mora da bude raspoređeno pod jedinstvenom komandom i kontrolom i ovlašćeno da uspostavi bezbjedno okruženje za sve ljude na Kosovu, kao i da olakša bezbjedan povratak svih raseljenih lica i izbeglica njihovim domovima.\n5. Uspostavljanje privremene administracije za Kosovo kao dela međunarodnog civilnog prisustva pod kojim će narod Kosova moći da uživa suštinsku autonomiju u okviru SR Jugoslavije o čemu će odluku doneti Savet bezbjednosti UN. Privremena administracija treba da obezbjedi prelaznu upravu, i da pri tome uspostavlja i nadgleda razvoj privremenih demokratskih samoupravnih institucija kako bi se obezbjedili uslovi za miran i normalan život svih stanovnika Kosova.\nvezu sa međunarodnom civilnom misijom i međunarodnim bezbjednosnim prisustvom;\n7. bezbjedan i slobodan povratak svih izbeglica i raseljenih lica uz nadzor UNHCR (Visokog komesara UN za izbeglice) i neometan pristup humanitarnih organizacija Kosovu.\n8. Politički proces u cilju uspostavljanja sporazuma o privremenom političkom okviru koji će obezbjediti suštinsku samoupravu za Kosovo, uzimajući u potpunosti u obzir sporazume iz Rambujea i principe suvereniteta i teritorijalnog integriteta SR Jugoslavije i drugih zemalja regiona, kao i demilitarizaciju OVK. Pregovori između strana u pravcu postizanja rešenja ne treba da odlažu ili ometaju uspostavljanje demokratskih samoupravnih institucija.\n10. Suspenzija vojnih aktivnosti će zahtjevati prihvatanje gore navedenih principa, uz saglasnost za druge već identifikovane tražene elemente, koji su sadržani u dole navedenim napomenama. Zatim će biti hitno zaključen vojno-tehnički sporazum koji će, između ostalog, precizirati dodatne modalitete uključujući uloge i funkcije jugoslovenskog-srpskog osoblja na Kosovu:\nProcedure povlačenja, uključujući i povlačenje u fazama, detaljni plan i razgraničenje tampon zone u Srbiji iza koje će snage biti povučene; Osoblje koje se vraća\nPravila koja će regulisati njihov odnos sa međunarodnim bezbjednosnim prisustvom i međunarodnom civilnom misijom. Rezoluciju 1244 (1999) Vijeće sigurnosti usvojio je na svom 4011-om sastanku održanom 10. juna 1999.\nDrugi traženi elementi:Uredi\nBrz i precizan raspored povlačenja što znači, npr. 7 dana za okončanje povlačenja; povlačenje oružja za vazdušnu odbranu 25 km izvan zone bezbjednosti u okviru 48 sati;\nPovratak osoblja za četiri gore navedene funkcije obaviće se uz nadzor međunarodnog bezbjednosnog prisustva i biće ograničeno na mali dogovoreni broj (stotine, ne hiljade);\nObustava vojne aktivnosti po otpočinjanju proverljivog povlačenja; *Razgovori i postizanje Vojno-tehničkog sporazuma neće prekoračiti ranije dogovoreni rok za okončanje povlačenja.\nPreuzeto iz "https://bs.wikisource.org/w/index.php?title=Rezolucija_Vijeća_sigurnosti_broj_1244&oldid=11417"\nPosljednja izmjena dana 29 decembar 2019 u 12:17\nOva stranica je posljednji put izmijenjena na datum 29 decembar 2019 u 12:17.


Novi predlog ministarstva za podsticaj rađanja - Glas Zaječara\nPrepodne sunčano, popodne mestimično oblačno, ali bez padavina\nHome Društvo Novi predlog ministarstva za podsticaj rađanja\nMinistarka za populacionu politiku Slavica Đukić Dejanović rekla je za RTS da je ministarstvo predložilo dodatne mere za podsticanje rađanja, među kojima je i mera da se za prvo dete dobije između 250.000 i 300.000 dinara, prenosi N1.\nPredloženo je i da se za drugo dete pet godina dobija 10.000 mesečno. Jedna od mera je, takođe, da peto dete ima isti status kao četvrto – da svaki mesec do 10. godine ima 18.000 dinara.\nMinistarka je, gostujući u Dnevniku RTS-a, rekla da smatra da će ovi predlozi početi da se primenjuju tokom ove godine.\nKako je N1 preneo, kada je reč o podacima za prošlu godinu, Đukić Dejanović je navela da je u 2019. porastao broj novorođenih beba u odnosu na 2018. godinu. Srbija je, kaže, jedina zemlja u regionu u kojoj se to dogodilo.\nNavela je i da je porastao broj žena koje rade i rađaju decu i dodala da je sve više žena sa fakultetom i višom školom. Trećerođenih beba je, navodi, za oko 700 više nego u 2018. godini.\n„To znači da finansijske i druge mere daju povoljne rezultate. Posebno me raduje da je u jugoistočnoj Srbiji rođeno više beba nego u 2018“, napominje ministarka za demografiju.\nDodaje da je danas poslednji dan da se opštine na javnom pozivu prijave za nepovratna sredstva za pronatalitetnu politiku.\nPrethodni tekstRukometašice Zaječara dočekuju „Vrbas“\nNaredni tekstVremenska prognoza za 15. februar\nDanas je Velika subota 18/04/2020\nDnevni horoskop za subotu 18. april 18/04/2020\nPrepodne sunčano, popodne mestimično oblačno, ali bez padavina 18/04/2020


Brnabić na EBRD panelu: Brzi oporavak srpske ekonomije u 2021.\n30 Jun 2021, 13:28 Beograd rts Elena Marjanović\nSrpska ekonomija se ove godine veoma brzo oporavlja od posledica korona krize i rast BDP-a Srbije će u 2021. biti najmanje šest odsto, izjavila je predsednica Vlade Srbije Ana Brnabić na onlajn panelu Evropske investicione banke posvećenom posledicama pandemije.\nSrpska premijerka je podsetila da na čelu vlade od 2017. godine, kao i da je 2016. godine, kada je bila ministarka državne uprave započeta transformacija srpske ekonomije, od ekonomije zasnovane na radno intenzivnim poslovima i investicijama ka ekonomiji zasnovanoj na inovacijama i znanju.\n"To nam je veoma pomoglo kada je nastupila korona kriza, pošto je naša ekonomija postala dosta stabilnija i otpornija. Srbija je bila pogođena krizom, ali ne tako kao većina zemalja EU", naglasila je Brnabić.\nKaže da je srpska ekonomija pokazala da veliku otportnost kada je reč o sektoru usluga i IT-a.\nOna je naglasila da je država odreagovala veoma efikasno na izazove tokom kovid krize, sa do sada ukupno tri paketa pomoći privredi i građanima, čime su obuhvaćena ne samo mala i srednja već i velika preduzeća, kao i da je bila obezbeđena direktna finansijska pomoć građanima.\nU 2020. srpski BDP je pao samo 0,9 odsto, što je bio drugi najbolji rezultat u Evropi, dodala je premijerka Brnabić.\nIstakla je da je država Srbija kroz tri paketa pomoći privredi i građanima dala oko osam milijardi evra, što je više od 17 odsto srpskog BDP-a.\n"To nam je dosta pomoglo da imamo brzi oporavak u prvom kvartalu ove godine i nadamo se da da ćemo ove godine imati rast BDP-a od najmanje šest odsto", navela je ona.\nNapomenula je da je borba sa kovidom 19 borba koja još uvek traje i da još niko ne može da proglasi pobedu.


Predstavnici armije Bugarske i SAD: Od Vojske Srbije može mnogo da se nauči (video, foto) - 13.06.2019, Sputnik Srbija\nPredstavnici armije Bugarske i SAD: Od Vojske Srbije može mnogo da se nauči (video, foto)\nNaša vojska možda nije najbogatija i najopremljenija, ali je sigurno jedna od najobučenijih armija, rekao je danas ministar odbrane Aleksandar Vulin, koji je... 13.06.2019, Sputnik Srbija\n18:20 13.06.2019 (Osveženo: 18:39 13.06.2019)\nNaša vojska možda nije najbogatija i najopremljenija, ali je sigurno jedna od najobučenijih armija, rekao je danas ministar odbrane Aleksandar Vulin, koji je prisustvovao Zajedničkom gađanju ciljeva u vazdušnom prostoru „Šabla 2019“ u Bugarskoj.\nOn je na poziv ministra odbrane Bugarske Krasimira Karakačanova prisustvovao uspešnom gađanju ciljeva u vazdušnom prostoru koje su izvršili pripadnici Ministarstva odbrane i Vojske Srbije, čime je završeno peto zajedničko gađanje sa pripadnicima oružanih snaga Bugarske, saopštilo je Ministarstvo odbrane Srbije.\nNa zajedničkom gađanju učestvovalo je blizu 130 pripadnika Ministarstva odbrane i Vojske Srbije, a cilj gađanja bio je podizanje nivoa sposobnosti jedinica Vojske Srbije za zaštitu vazdušnog prostora, saopštilo je Ministarstvo odbrane.\nZajednička vežba na „Šabli“ okupila je više od 1.400 učesnika, a pripadnici Vojske Srbije uspešno su na tom poligonu bugarske armije već izvodili gađanja četiri puta dosad.\nKako je rekao Vulin, naša vojska ima možda i najbogatije borbeno iskustvo, a naši pripadnici RV i PVO su pokazali izuzetnu obučenost, motivisanost i disciplinu, istakao je Vulin i dodao da su „sve mete oborene sa minimalnim utroškom sredstava, svi zadaci koji su bili pred njima su ispunjeni“.\nSistem "Strela 2M" uspešno predstavljen na vojnoj vežbi\n„Sa ovakvom vojskom, koja pokazuje da je bolja i od najboljih na svetu, možemo da budemo sigurni da će naša sloboda biti sačuvana“, rekao je Vulin.\nMinistar je rekao da su predstavnici bugarske armije i armije SAD ocenili „da od naše vojske puno da se nauči“ i dodao da su pripadnici naše vojske cenjeni gde god da dođu.\nGovoreći o saradnji, ministar odbrane je naglasio da je naše strateško opredeljenje vojna neutralnost, kao i da Srbija neće postati članica NATO-a.\nAli kroz Program partnerstvo za mir, što smatra optimalnim nivoom te saradnje, Srbija sarađuje sa zemljama koje su u NATO-u, rekao je ministar, saopštilo je Ministarstvo odbrane.\n„Ovo je za nas veoma značajno i gledamo kako se oni obučavaju, vidimo koja sredstva koriste, razumemo bolje njihove procedure, njihov taktički pogled na određene situacije i za svaku vojsku je uvek dobro da se susreće sa drugim armijama“, rekao je Vulin i dodao da, kada su naši susedi u pitanju, to je onda i razvijanje međusobnog poverenja.\nSistem "Strela 2M"\nZavršnom gađanju 5. zajedničke vežbe prisustvovali su i premijer Bugarske Bojko Borisov, ministar odbrane Bugarske Krasimir Karakačanov, pomoćnik ministra za materijalne resurse Nenad Miloradović, načelnik Generalštaba Vojske Srbije general Milan Mojsilović, komandant Ratnog vazduhoplovstva i protivvazduhoplovne odbrane general-major Duško Žarković i načelnik Uprave za međunarodnu vojnu saradnju pukovnik Milan Ranković.\nKomandant 250. raketne brigade za PVD brigadni general Tiosav Janković ocenio je da je ovogodišnje gađanje jedinica Vojske Srbije bilo izuzetno.\n„Posle 15 godina, poslužioci na sistemu ’Strela 2M‘ izvršili su uspešno gađanje, a lovačka avijacija drugi put na ovom poligonu posle 2011. godine izvela je izuzetno gađanje“, rekao je on i dodao da su sve mete koje su bile lansirane pogođene i uništene.\nMeđu učesnicima ovogodišnjeg gađanja na „Šabli“ odlične rezultate i pogotke je ostvarila i potporučnik Hristina Filipović, komandir raketnog voda u artiljerijsko-raketnoj bateriji za PVD malog dometa u Centru za obuku RV i PVO, i postala prva žena koja je u našoj Vojsci izvršila gađanje raketom „Strela 2M“ na cilj i ostvarila direktan pogodak.


Srpska verzija „last minit” putovanja ne podrazumeva letovanje iz snova po smešnoj ceni, u kakvim uživaju, na primer, turisti u razvijenom delu sveta, ali pruža kakav-takav odmor, i to na odloženo plaćanje. Tako u septembru, kada na plaže kreću poslednje smene, desetodnevno iznajmljivanje apartmana i autobuski prevoz do pojedinih destinacija u Grčkoj staju samo pedesetak evra po osobi....\nLeto lagano prolazi, ali ne i vreme putovanja. Kraj avgusta i septembar, pa čak i oktobar najlepše su vreme za godišnji odmor, kažu u turističkim agencijama. Grčka i Turska su i dalje najtraženija odredišta, međutim, najidealniji meseci za boravak u Tunisu i Egiptu tek dolaze, a tu su i Španija, Italija, Portugalija, ali i nezaboravna krstarenja. Iz Kontikija predlažu kombinaciju boravka na moru i...\nSa detetom na letovanje\nOvogodišnja sezona godišnjih odmora uveliko je u toku. Mnogi roditelji koji imaju malu decu pitaju se da li uopšte da idu na letovanje ili je bolje da ostanu kod kuće. Za utehu, pedijatri smatraju da su i bebe od samo nekoliko meseci spremne da putuju. Kad su deca u pitanju, izbor mesta u kojem će se letovati vrlo je bitan. Treba birati letovalište u kojem u neposrednoj blizini ima lekar, apoteka i...


Vesti online / Vesti / Ex YU / Dodik odbrusio Ivaniću: Da prizna šta je govorio i šta je prihvatio u Briselu?\nDodik odbrusio Ivaniću: Da prizna šta je govorio i šta je prihvatio u Briselu?\nPredsednik Republike Srpske Milorad Dodik izjavio je danas da nijedan član SNSD-a nije bio ni u kakvoj priči o reformi odbrane, nego su to bili ljudi iz SDS-a i PDP-a 2005. godine, kada su bili na vlasti u RS, kada je i donesena i provedena ova reforma.\nOdbacio optužbe Mladena Ivanića: Milorad Dodik\n- Ivanićev najbolji partijski saradnik Igor Crnadak je bio zamenik ministra odbrane 2009. godine i predsednik Komisije Saveta ministara za NATO integracije. Upravo na njegov predlog je Predsedništvo BiH i donelo određene stvari vezano za aplikaciju za Akcioni plan za članstvo u NATO - rekao je Dodik.\n* Ivanić žastoko napao Dodika: Šta će nam referendum, kad ni Srbija nije u NATO?\n* "Ako zgaze Dejton, svi Srbi iz BiH postaće državljani Srbije"\nOn je reagovao na Ivanićeve optužbe da su Dodik i SNSD odgovorni za otpočinjane Akcionog plana (MAP) i uvođenje sudova u slučajeve vojne imovine, prenosi RTRS.\nPrema Dodikovim rečima, MAP nije problem jer to nije članstvo u NATO, nego samo procedura prilagođavanja zemlje koja se kreće na putu ka NATO-u, a odluku o pristupanju ovoj alijansi treba doneti naknadno.\n- Nije bila greška vezano za MAP, jer je opšte opređeljenje tog vremena bila saradnja u okviru Partnerstva za mir. Čak je i Rusija u to vreme veoma blisko sarađivala sa NATO savezom kroz priču o Partnerstvu za mir, u koju je ušla 1994. godine - rekao je Dodik.\nKako je ocenio, potpuno je licemerno i "samo Ivaniću svojstveno" da netačnim podacima pokušava da sebe prikaže kao nekoga ko je potpuno bezgrešan u svemu i "koji, mora da sprovodi nečije tuđe nečasne odluke".\n- Treba ga pitati šta je govorio i šta je prihvatio da uradi kada je bio nedavno u poseti u Briselu i na njegove izjave kada je bio ministar inostranih poslova BiH kada se pričalo o reformama odbrane - rekao je Dodik i dodao da se Ivanić, nakon 10 dana ćutanja o odluci Ustavnog suda BiH, sada dosetio da kaže da je kriv Dodik zato što se Srpska žalila sudu.\n- To je Ivanićeva politika, dodvoravanje muslimanima, a konfrontiranje ovde u Republici Srpskoj - rekao je Dodik i dodao da Ivanić sada vraća muslimanima i Bošnjacima koji su na prošlim izborima glasali za njega da pobedi za člana Predsedništva BiH iz Republike Srpske, jer bi bez tih glasova on bio opozicioni političar.\nOn je rekao da javnost savršeno dobro zna da šta god izjavi lider SDA Bakir Izetbegović, Ivanić ne reaguje na njegove izjave i kaže "pusti neka se time bavi Republika Srpska".\n- Ivanić je jedan političar koji ne obavlja svoje političke dužnosti i koji pokušava da opravda svoju "debelu hladovinu", u kojoj ništa ne radi, gde se ništa ne kreira i ništa ne pokušava da uradi, već uvek krivi nekog drugog. To je tipično za one koji ne vole da rade ili ne žele da rade. Ivanić to upravo i čini i ništa tu nema novo - rekao je Dodik.\nEX YU "Očigledno je da oružane snage nisu snage BIH, već NATO-a"\nEX YU lvanić: Dejtonski sporazum je najbolje rešenje za sve u BiH\nEX YU Dodik: Ako bude NATO baza, imaćemo i rusku


Održan sastanak lidera Microsoft user grupa - HardwareBase.net\nOdržan sastanak lidera Microsoft user grupa\nU Sarajevu je jučer održan prvi sastanak lidera Microsoft user grupa u Bosni i Hercegovini sa ciljem poboljšanja rada ovih grupa te razmjene iskustava.\nMicrosoft user / korisničke grupe rade nezavisno od Microsofta, a okupljaju korisnike Microsoft tehnologija te IT profesionalca koji kroz skupove i predavanja razmjenjuju iskustva iz prakse, predstavljaju nove tehnologije, rješenja itd.\nU Bosni i Hercegovini trenutno djeluje osam ovakvih grupa, i to u Sarajevu, Banja Luci, Bijeljini, Mostaru, Bihaću, a odnedavno i u Tuzli. Neke od grupa su fokusirane na određene Microsoft proizvode ili platforme, poput grupa u Banja Luci i Bijeljini gdje se najviše pažnje posvećuje Microsoft razvojnim platformama, odnosno grupa posvećenih SharePointu, SQL Serveru ili "IT pro" temama.\nPrve grupe su počele sa radom još tokom 2007. godine u Banja Luci i Sarajevu, a u posljednje dvije godine uz povećanje zanimanja, osnovane su i grupe i u ostalim većim sredinama. Potrebno je naglasiti da su sve grupe u Bosni i Hercegovini otvorenog karaktera, što znači da se svi zainteresirani mogu pridružiti sastancima i predavanjima besplatno, odnosno aktivno uključiti kroz pripremu predavanja iz vezanih oblasti.\nViše informacija o radu Microsoft user grupa možete naći na MSCommunity.ba stranici, odakle možete pronaći i linkove koji vode na stranice ostalih aktivnih grupa u Bosni i Hercegovini. Oznake\nMicrosoft BiH priprema besplatne treninge\nPokrenuta Microsoft korisnička grupa u Tuzli


Poziv za prijavu studenata za stipendiranu mobilnost na Univerzitetu Philipps-Universität Marburg, (Marburg, Nemačka)\nNa konkurs se mogu prijaviti studenti osnovnih i/ili master akademskih studija fakulteta Univerziteta u Kragujevcu, u skladu sa ponuđenim studijskim programima na Univerzitetu Marburg. Prema odredbama ugovora koji Univerzitet u Kragujevacu ima sa Filip Univerzitetom Marburg, najmanje 1 stipendija biće dodeljena studentu Fakulteta pedagoških nauka u Jagodini.\nZainteresovani studenti za razmenu o oblasti medicine i farmacije moraju uzeti u obzir da se nastava odvija na nemačkom jeziku, te moraju dostaviti dokaz o odličnom poznavanju nemačkog jezika (B2 nivo).\nUgovor o učenju (Learning Agreement) podrazumeva predmete (koji se biraju iz gore navedene akademske ponude na engleskom ili nemačkom jeziku) koje student želi da pohađa tokom razmene. Prilikom odabira predmeta potrebno je da se studenti konsultuju sa Erazmus+ koordinatorom na svom fakultetu, a preporuka je i da se konsultuju i sa predmetnim nastavnicima. U ovoj fazi prijave popuniti samo polja koja su obeležena (1. strana). Pri odabiru predmeta voditi računa da su isti ponuđeni u letnjem semestru 2016/17. Za razmenu u trajanju od jednog semestra potrebno je odabrati predete koji zbirno daju 30 ESPB.\nPo završetku konkursa, Odeljenje za međunarodnu saradnju Univerziteta u Kragujevcu vrši tehničku proveru dostavljene dokumentacije. Komisija za selekciju kandidata vrši akademsku procenu svih prijava u skladu sa Pravilima i uslovima za selekciju studenata, nastavnog i nenastavnog osoblja Univerziteta u Kragujevcu i dostavlja listu nominovanih studenata Filip Univerzitetu Marburg. Svi nominovani kandidati će putem e-pošte dobiti smernice i informacije o daljem postupku prijave (online sistem) od strane kontakt osobe sa Filip Univerziteta Marburg.\nFilip Univerzitet Marburg odlučuje o finalnoj selekciji kandidata shodno broju stipendija namenjenih Univerzitetu u Kragujevcu.\nViše informacija o Filip Univerzitetu Marburg možete videti ovde.\nListu često postavljanih pitanja za strane studente možete videti ovde.\nRok za dostavljanje prijavne dokumentacije: 01. decembar 2016.\nNapomena za slanje poštom: Prijava za Erazmus+ mobilnost_naziv stranog univerziteta


ZAVRŠENO SASLUŠANJE – ODLUKA O „LJUBIJI“ PRIJE NASTAVKA SKUPŠTINSKOG ZASJEDANJA – Slobomir – Internet, Radio i TV stanica ; najnovije vijesti iz BiH i regiona\nPočetna / REPUBLIKA SRPSKA / ZAVRŠENO SASLUŠANJE – ODLUKA O „LJUBIJI“ PRIJE NASTAVKA SKUPŠTINSKOG ZASJEDANJA\nZAVRŠENO SASLUŠANJE – ODLUKA O „LJUBIJI“ PRIJE NASTAVKA SKUPŠTINSKOG ZASJEDANJA\n5. маја 2017.\tREPUBLIKA SRPSKA, VIJESTI Ostavite komentar 160 Pregledi\nOdbor za privredu Narodne skupštine Republike Srpske okončao je danas u Banjaluci raspravu o odluci Vlade Srpske o prodaji 64,9 odsto akcija osnovnog kapitala Rudnika željezne rude „Ljubija“, metodom neposrednog izbora kupca.\nMinistar industrije, energetike i rudarstva Srpske Petar Đokić rekao je novinarima nakon saslušanja da je za Srpsku od izuzetnog značaja da dobije investitora koji je dao veoma ozbiljnu ponudu, a to je „Izrael investment grupa“.\n„Ponuda zadovoljava očekivanja koja smo imali od ponuđača. Ovo je bio javni postupak u koji su dobrovoljno ušli `Arselor Mital` i `Izrael investment grupa`. Izraelska kompanija je dala neuporedivo bolju ponudu zbog čega je Vlada predložila Narodnoj skupštini da potvrdi da ova kompanija dobije pravo da upravlja akcijama `Ljubije`“, dodao je Đokić.\nČlan Odbora za privredu Narodne skupštine Radovan Višković pitao je predstavnike „Arselor Mitala“ da li mogu garantovati posao za više od 800 radnika te firme u Prijedoru ukoliko bi došlo do poremećaja na svjetskom tržištu.\nPredstavnici „Mitala“ su na Viškovićevo pitanje odgovorili da svih ovih godina vode računa o radnicima.\nNa javnom saslušanju stavove su, osim članova skupštinskih odbora, iznijeli ministar industrije, energetike i rudarstva Republike Srpske Petar Đokić, te predstavnici „Izrael investment grupe“ i „Arselor Mitala“.\nVlada je ranije donijela odluku o prodaji „Ljubije“, metodom neposrednog izbora kupca. Za kupovinu akcija kompanija „Izrael investment grupa“ ponudila je najviše novca, 92 miliona maraka.\nPredsjednik SNSD-a Milorad Dodik rekao je ranije danas će poslanici ove stranke u Narodnoj skupštini Republike Srpske glasati za prijedlog odluke o davanju saglasnosti na odluku Vlade Srpske o prodaji kompaniji „Izrael investment grup“ 64,9 odsto akcija osnovnog kapitala Rudnika željezne rude „Ljubija“.\n„Trudimo se da u najboljem interesu za Republiku Srpsku javnost spozna o čemu se radi, a odluka je na poslanicima“, dodao je Dodik povodom današnjeg javnog saslušanja pred Odborom Narodne skupštine Republike Srpske za privredu o prijedlogu odluke o davanju saglasnosti na odluku Vlade Srpske o prodaji 64,9 odsto akcija osnovnog kapitala RŽR „Ljubija“.\nMinistar industrije, energetike i rudarstva Republike Srpske Petar Đokić rekao je danas da će poslovanje Rudnika željezne rude „Ljubija“ biti unaprijeđeno ukoliko dođe do prodaje akcija Vlade u „Ljubiji“ kompaniji „Izrael investment grup“. Đokić je rekao da u tom slučaju „Arselor Mital“ i „IIG“ moraju da sarađuju u zajedničkom preduzeću, jer će biti problem ako to ne budu radili.\nJavno saslušanje o „Ljubiji“\n„Ako IIG postane vlasnik ne bi trebalo da se mijenja ništa u poslovanju. Biće samo bolje, jer Vlada nema milione da ona ponudi `Mitalu` da investira u taj posao“, rekao je Đokić na javnom saslušanju pred Odborom Narodne skupštine Srpske za privredu o prijedlogu odluke o davanju saglasnosti na odluku Vlade Srpske o prodaji 64,9 odsto akcija osnovnog kapitala RŽR „Ljubija“.\nĐokić je ocijenio da se nepotrebno stvara strah da će sve propasti ukoliko dođe do prodaje državnih akcija u „Ljubiji“.\nDirektor „Izrael investment grupe“ Evgenij Zotov rekao je da će ta kompanija, ukoliko postane vlasnik državnog paketa akcija u RŽR „Ljubija“, dati bankarske garancije da budu isplaćene plate i doprinosi zaposlenih u „Arselor Mitalu“ Prijedor, u slučaju da se pomenuto preduzeće povuče iz ovog posla.\nZotov je dodao da će ta kompanija zaposliti 320 radnika u periodu od naredne tri godine.\n„Spremni smo da, osim u rudarstvo, ulažemo i u druge projekte“, rekao je Zotov i dodao da bi u naredne tri godine eksploatacija rude u „Ljubiji“ trebalo da iznosi između 150.000 i 200.000 tona, a u narednom periodu i do pola miliona tona željezne rude.\nGeneralni direktor „Arselor Mitala Prijedor“ Mladen Jelača rekao je danas da je ova kompanija do sada u Republici Srpskoj i BiH ostvarila dobit od 117 miliona KM. Jelača je naveo da je od ovog iznosa 98 miliona KM investirano u otvaranje novog kopa, razvoj, nabavku neophodne opreme, kupovinu zemljišta i drugo.\n„Isplatili smo 14 miliona KM za dividende, a pet miliona KM izdvojeno je u zakonske rezerve. Ukupno, od 2004. godine direktno i indirektno smo dali doprinos sa više od 388 miliona KM u privredu Republike Srpske“, rekao je Jelača na javnom saslušanju u Narodnoj skupštini pred Odborom za privredu o prijedlogu odluke o davanju saglasnosti na odluku Vlade Srpske o prodaji 64,9 odsto akcija osnovnog kapitala RŽR „Ljubija“.\nOn je dodao da je kompanija do sada platila 30 miliona KM za koncesije, 141,4 miliona KM za neto plate i ostala primanja radnika, 78,2 miliona KM poreza i doprinosa na lična primanja, 14 miliona KM poreza na dobit, 3,6 miliona KM drugih naknada, 3,5 miliona maraka u razvoj lokalne zajednice, a 117,5 miliona KM „Željeznicama Republike Srpske“.\nJelača je ponovio da odluka o prodaji akcija RŽR „Ljubija“ može dovesti do ozbiljnog rizika po ekonomsku stabilnost cijelog regiona ako bude data prednost kompaniji bez iskustva u rudarstvu.\nGradonačelnik Prijedora Milenko Đaković rekao je danas da se prilikom odlučivanja o krupnim stvarima, poput Rudnika željezne rude „Ljubija“, ne treba praviti podjela na vlast i opoziciju, niti na avanturiste i one koji ozbiljno razmišljaju.\nNa javnom saslušanju Đaković je rekao da je Gradska skupština u Prijedoru zabrinuta zbog ove odluke jer smatra da bi se to negativno odrazilo na rudnik, zaposlene i kooperante.\nČitajući zaključke prijedorske Gradske skupštine o ovoj odluci Vlade, Đaković je podsjetio da bi iz prodaje trebalo izuzeti vrijedne nepokretnosti RŽR-a, dati jasne garancije ekspotacije rude na tom području, te održati isti broj zaposlenih u prijedorskom „Arselor Mitalu“.\nOn je prenio zaključak prijedorskog parlamenta da bi Narodna skupština Srpske trebalo da garantuje zapošljavanje novih radnika, ali i dalja istraživanja rudnih bogatstava na području Prijedora.\nPredsjednik Sindikata „Arselor Mitala“ Milanko Stojnić tvrdi da radnici ovog preduzeća strahuju zbog prodaje akcija „Ljubije“, te da bi najbolje bilo da 49 odsto akcija ostane u vlasništvu Srpske, a 51 odsto u vlasništvu „Arselor Mitala“.\n„Ovakva prodaja akcija nije dobra jer u najavi imamo različite tužbe. Šta će biti sa radnicima dok tužbe budu razmatrane?“, upitao je Stojnić.\nVlada Republike Srpske ranije je donijela odluku o prodaji 64,99 odsto akcija osnovnog kapitala akcionarskog društva Rudnici željezne rude „Ljubija“, metodom neposrednog izbora kupca.\nZa kupovinu 64,99 odsto akcija osnovnog kapitala „Ljubije“ kompanija „Izrael investment grupa“ ponudila je 92 miliona KM.\nPrethodni LE: MINIMALAC JUNAJTEDA U VIGU\nSljedeći SAVJET MINISTARA: SAČUVATI 5.200 RADNIH MJESTA U SISTEMU „AGROKORA“ U BIH


Ovim povodom u Kraljevu boravila je i delegacija bratskog Novog Goražda predvođena načelnicom opštine Milom Petković koja se najpre susrela sa gradonačelnikom Kraljeva dr Predragom Terzićem, a potom zajedno sa njim i obišla štand u centru grada.\n- Želimo da unapredimo našu saradnju sa bratskim Kraljevom posebno na privrednom i turističkom polju. Mi smo mala opština koja je nastala 1993. a pravnu verifikaciju dobila 1995. godine i svaki vid saradnje nam je veoma značajan - rekla je gospođa Petković, dadajući da je ovom prilikom domaćinu predstavljena čuvena Goraždanska štamparija, prva na prostoru BiH i druga na Zapadnom Balkanu, koja je radila od 1519. do 1523. godine čuvajući hrišćansku veru i srpski identitet.\nBoraveći u gradu na Ibru gosti iz Republike Srpske posetili su Narodni muzej i obližnji srednjovekovni manastir Žiču. A, na sceni kraljevačkog pozorišta zakazana je predstava „Sedmi dan“ u izvođenju pozorišta „Putujući glumac“ i Kulturnog centra Istočno Sarajevo.\nTAJNA MISTERIOZNOG ZIDA: Arheološka istraživanja na Rudniku otvaraju mnoga pitanja\nKraljevo Kraljevo vesti Republika Srpska promocija


Napad na automobil Euleksa - Politika - Dnevni list Danas\nPočetna » Politika » Napad na automobil Euleksa\nNapad na automobil Euleksa\nNepoznate maskirane osobe molotovljevim koktelima i kamenicama napale su u noći između ponedeljka i utorka službeni automobil Euleksa u centru severnog dela Kosovske Mitrovice. Tom prilikom pričinjena je materijalna šteta na automobilu, ali niko nije povređen.\n0Piše: P. D. 30. jula 2013. 19.28\nEuleks je prethodno uhapsio dvojicu Srba na severu Kosova, a Srbi su kao odgovor blokirali magistralni put Priština-Raška u mestu Rudare. Žarko Veselinović i Slobodan Repić terete se za učestvovanje u pokušaju ubistva 7. decembra 2012.\n„Euleks nema tajnih, niti zapečaćenih optužnica za ratne zločine jer u kosovskom zakonodavstvu nema zakonskog osnova za to“, izjavila je juče za agenciju Beta portparolka Euleksa Irina Gudeljević. Ona je istakla da nalazi mogu biti izdati tokom procesa optužbe ili nakon podizanja optužnice u skladu sa zahtevima zakona na Kosovu.\n„Euleksovi tužioci istražuju 94 slučaja ratnih zločina, a do sada je doneto ukupno 28 presuda u slučajevima ratnih zločina. Euleks ne deli slučajeve na osnovu nacionalne pripadnosti“, navodi se u izjavi portparolke Misije EU. Direktor vladine Kancelarije za KiM Aleksandar Vulin izrazio je zabrinutost zbog hapšenja Srba na severu pokrajine.\nMustafa optužen za zločine nad Albancima, proizlazi iz optužnice\nTadić: Prisustvo Miloševića na obeležavanju Oluje prilika za pomirenje, ali to se nije desilo


Ostali sportovi - Šah: Uspeh mladog Marka na jakom turniru u Beogradu\nNapisano u kategoriji Ostali sportovi, 16 aprila, 2019\nU svečanoj sali Doma vojske Srbije u Beogradu u kojoj su decenijama gostovali najveći svetski šahisti, proteklog vikenda održan je tradicionalni pozivni šahovski turnir „Nove nade šaha“.\nOvo elitno takmičenje već sedmu godinu na ovom mestu organizuje Udruženje za podsticanje preduzetništva „Živojin Mišić” u saradnji sa Vojnom akademijom, Vojnom gimnazijom i privatnim sponzorima.\nUčestvovalo je više stotina šahista svih uzrasta, a takmičenje se sastojalo od nekoliko pojedinačnih i ekipnih turnira. Organizacija je bila na najvišem nivou, svi učesnici su već na početku nagrađeni, a veliki broj partija je igran na elektronskim tablama i direktno prenošen preko video-bimova i Interneta.\nMarko Milanović, aktuelni petostruki kadetski prvak Srbije u svim šahovskim disciplinama, zahvaljujući dosadašnjim uspesima ove godine je pozvan na najjači, pojedinačni omladinski turnir do 18 godina. Mladi Pančevac je time uvršten u grupu od 10 najboljih šahista na turniru sastavljenu isključivo od osvajača medalja sa kadetskih i omladinskih Prvenstava Srbije, koji su se po „Berger“ sistemu nadmetali svak sa svakim.\nUprkos tome što je sa svojih 11 godina bio daleko najmlađi u grupi, nakon devet napornih partija Marko je zauzeo drugo mesto, odmah iza višestrukog omladinskog prvaka Srbije, FIDE majstora šaha Miloša Miloševića. Time je osvojio pehar, srebrnu medalju, šahovsku literaturu u štampanom i elektronskom obliku, i druge nagrade.


Glavni odbor URA dao stav - Bojkot parlamenta i dalje na snazi, povratak tek kad se ispuni Plan\nAnalizirajući rezultate prethodnih lokalnih izbora u Crnoj Gori na jučerašnjoj sjednici Glavnog odbora Građanskog pokreta URA iskazano je nezadovoljstvo generalnim rezultatom opozicije u prethodnom izbornom ciklusu i uvjerenje da je koalicija te stranke sa Demokratskom Crnom Gorom dala sinergetski efekat i ostvarila rezultat koji je u većini gradova bio i bolji od očekivanog. „Konstantnim izbornim ciklusima u par mjeseci javna scena je kontaminirana a građani demotivisani da izađu na birališta.\nU ovakvom omjeru snaga Građanski pokret URA će kroz lokalne parlamente i posredstvom svojih odbornika još snažnije nastaviti sa emancipatorskom borbom i ulogom a intezivnu političku borbu vodiće i na državnom nivou.\nTo je između ostalog pokazano predstavljanjem Plana za pravazilaženje političke krize koji je predstavljen zajedno sa Demokratama u zemlji ali i na zvanične adrese EU“, konstatovano je na sjednici. Glavni odbor stranke jednoglasno je podržao Plan za prevazilaženje političke i institucionalne krize koji je dobio zeleno svjetlo i sa međunarodnih adresa i većinskom voljom ostao pri stavu da u aktuelnom političkom trenutku ne treba prekidati bojkot državnog parlamenta.\n„Nijedan od uslova proklamovanih na jesen 2016. nije ispunjen, naprotiv atmosfera izbornih ciklusa postala je gora i u tom segmentu situacija je još lošija.\nPrije svega iz tih razloga bojkot parlamenta ne treba prekidati sve dok se ne ostvare ciljevi zacrtani u Planu za prevazilaženje političke krize na čijem ostvarenju rukovostvo stranke ima apsolutnu podršku“, konstatovano je na današnjoj sjednici Glavnog odbora Građanskog pokreta URA. Razmatrajući učinke lokalne vlasti u Kotoru, Budvi i Herceg Novom zaključeno je da je urađeno mnogo i pokazano kako se može domaćinski upravljati, prije svega finansijama tih gradova.\n„Glavni odbor daje potpunu podršku svojim odbornicima i ljudima u izvršnoj vlasti u ovim gradovima da nastave sa dobrim učincima koji će značiti za građane tih opština. Problemima koji su se javili u Budvi i Kotoru treba pristupiti odgovorno i pokušati riješiti ih u interesu građana i ukupne opozicione javnosti“, zaključeno je na sjednici. Glavni odbor na jučerašnjoj sjednici povećao je i svoje kvote tako da će u narednom periodu taj najvažniji organ stranke biti brojniji, saopštili su iz Građanskog pokreta URA.


Realizacija projekta "Otpad nije smeće" - edukacija o selekciji otpada\n23 Septembar 2014 / Izvor: KSC Čajetina\nU nastavku realizacije projekta „Otpad nije smeće“, oko dvadesetak volontera u subotu je počelo sa edukacijom građana o važnosti selektovanja otpada. Pri tom su domaćinstvima delili kese za smeće, kao i flajere u cilju njihove što bolje edukacije. Radi što bolje pripremljenosti volontera za ovaj posao Projektom je predviđena i njihova edukacija koja je sprovedena kroz 4 radionice, a organizovana je i poseta regionalnoj deponiji „Duboko“.\nPomenuti projekat opština Čajetina sprovodi u saradnji sa gradom Užicem u okviru programa „Exchange 4“, koji finansira Evropska unija. Novčana sredstva dobijena kroz ovaj projekat utrošena su u nabavku 85 kontejnera namenjenih za odlaganje suvog otpada i za nabavku kesa. Iz KJP „Zlatibor“ kažu da je u planu nabavka još 30 kontejnera koji će biti korišćeni u ove svrhe.\nPrimarna selekcija otpada je nešto što se sprovodi u svakoj razvijenoj zemlji. Iskustva pokazuju da donosi mnoge prednosti: sortirani komunalni otpad se dalje koristi kao sekundarna sirovina za dalje proizvode, spaljuje se za dobijanje energije ili se na drugi način ponovo upotrebljava. Ne može se zameniti primenom tehnologije, već je potrebno da svako domaćinstvo pokaže spremnost da se odgovorno odnosi prema proizvodnji otpada i korišćenju prirodnih resursa. Program primarne selekcije smeća u našoj opštini krenuće početkom oktobra.\nJavni sektor Akcija Edukacija Opština Čajetina, Zlatibor, Čajetina


Izlog ideja - oaza urbanosti - oradio.rs\nIzlog ideja - oaza urbanosti\nMladi ljudi koji odluče da žive u malim sredinama, poput Bačke Topole, svesni su toga da sami moraju da se aktiviraju ne bi li pokrenuli nešto u svojim gradovima. Jedan od takvih mladih jeste i Dželjo koji zajedno sa saradnicima iz udruženja Pozorišni klub - Izlog ideja, organizuje mnoštvo kulturnih događaja.\n"Pozorišni klub - Izlog ideja" iz Bačke Topole je udruženje građana koje se trudi da prodrma malu sredinu u kojoj deluje i za građane predstavlja, kako kažu, oazu za mlade koji žele da se aktiviraju u društvenom životu.\nU klubu se organizuju koncerti, izložbe, muzičke radionice, književne večeri, projekcije filmova i DJ nastupi. Prostorije kluba se nalaze u centru grada i mogu da ih koriste sva udruženja i pojedinci koji žele da organizuju nešto što bi moglo na bilo koji način da razvije život Bačke Topole.\n- U Izlogu ideja je sve besplatno, i želimo da napravimo intimnu i opuštenu atmosferu, da to bude mesto za druženje i razmenu dobrih ideja. Naši sugrađani mogu slobodno da učestvuju u radu kluba, da izlažu svoje radove, fotografije, puštaju muziku, sviraju, drže radionice, predavanja, kaže predsednik udruženja Slobodan Savić Dželjo.\nUlaz na svirke, kao i na druge programe, nikad se ne naplaćuje, a novac se prikuplja preko šanka. Klub ima i edukativne i zanimljive časopise i knjige, kao i wireless internet. S obzirom na to da Izlog ideja funkcioniše i kao kafić, većina građana nije ni svesna toga šta sve Udruženje radi, ali im svakako prija atmosfera.\nU razgovoru sa posetiocima vidi se razlika u generacijama, kada se govori o tome šta mesto kao Izlog ideja predstavlja za kulturnu scenu Bačke Topole. Oni stariji se sećaju vremena kada je u njihovom malom gradu bilo više takvih klubova, pa im se činilo da žive u mnogo urbanijem gradu nego sada. Mlađi samo čekaju studije i da se presele u Novi Sad, Suboticu ili Beograd, pa ih je potrebno više aktivirati dok su u srednjim školama.\nU narednom periodu planira se više sadržaja edukativnog tipa, kao što su besplatni časovi mađarskog i srpskog jezika. Takvi časovi su neophodnjer je Bačka Topola mešovita zajednica u kojoj ponekad, zbog nepoznavanja jezika dolazi do nesporazuma. Naredni vikend Topolčane u Izlogu ideja očekuje retrospektiva muzičkih izdanja iz 2014. godine, kao i izložba fotografija lokalne umetnice.\nAlternativni festival u malom mestu - uspeh!\nTreći Origo Open fest upravo je završen u Bačkoj Topoli, a tokom tri dana, koliko je trajao festival, održano je…\nOna je mlada, diplomirana novinarka. Bila je jedna od najboljih studentkinja generacije, ali pre godinu dana je rešila da promeni…\nUčenici sa "Pokondirenom tikvom" putuju po Vojvodini\nUčenička predstava "Pokondirena tikva" biće igrana u petak 22. januara u Dečjem pozorištu u Subotici. Predstavu, koja počinje u 19…\nViše od 50 vrsta sarme na jednom mestu!\nFestival lopti od mlevenog mesa i kupusa okupio je sarmamajstore iz cele Srbije, kako bi pokazali šta znaju. A znaju…


Povećati ulaganja u naučni i tehnološki razvoj zemalja regiona\nPovećati ulaganja u naučni i tehnološki razvoj zemalja regiona – Personal magazin\nE-servisiTehno - Nauka\nPotpredsednik Vlade za evropske integracije i ministar za nauku i tehnološki razvoj Božidar Đelić izjavio je danas na Bledu da zemlje regiona jugoistočne Evrope treba da podrže stvaranje zajedničkih preduzeća…\nPotpredsednik Vlade za evropske integracije i ministar za nauku i tehnološki razvoj Božidar Đelić izjavio je danas na Bledu da zemlje regiona jugoistočne Evrope treba da podrže stvaranje zajedničkih preduzeća i više ulažu u naučna i tehnološka istraživanja.\nĐelić je na Menadžment forumu jugoistočne Evrope “Bled – Kopaonik” poručio da ulaganje u naučne inovacije, istraživački rad i zaustavljanje “odliva mozgova” treba da bude prioritet vlada svih zemalja u regionu, kako bi se pospešio rast nacionalnih ekonomija.\nOn je podsetio na to da je Srbija u periodu do 2000. godine izgubila 67 odsto bruto domaćeg proizvoda (BDP) i da će joj biti potrebno skoro 30 godina da dostigne nivo na kojem se sada nalazi Evropska unija (EU).\nSrbija je putem kredita već obezbedila približno 400 miliona evra vanbudžetskih sredstava za ulaganje u nauku u naredne četiri godine, naveo je potpredsednik Vlade.\nVeć sada se pokazalo da ima 50 odsto više prijavljenih projekata od planiranih, tako da će za sledeću godinu Vlada Srbije morati da obezbedi dodatnih 50 miliona evra, ukazao je on.\nĐelić je najavio da će “Dunavska inicijativa” biti predstavljena krajem ove, a usvojena naredne godine, za vreme predsedavanja Mađarske Evropskoj uniji (EU).\nTu inicijativu, podsetio je on, čini 14 zemalja članica od kojih neke nisu priobalne zemlje na toj reci, kao što je slučaj sa Slovenijom.\nCilj “Dunavske inicijative” jeste da EU pruži podršku razvoju zemalja oko te evropske reke, pri čemu je Srbija dobila zadatak da koordinira pitanja infrastrukture, s obzirom na to da naša zemlja sa 588 kilometara toka Dunava zahvata četvrtinu plovnog puta, objasnio je Đelić.\nPrema njegovim rečima, Srbija planira da na Dunavu, na potezu od Novog Sada do Beograda, locira intermodalni punkt za rečni, železnički, avio i drumski saobraćaj, koji bi trebalo da postane jak logistički centar za jugoistočnu Evropu.\nPotpredsednik Vlade podsetio je i na to da Srbija ima veoma staru populaciju, što je odlika i drugih zemalja u regionu, zbog čega se mora zaustaviti odliv mladih i obrazovanih kadrova.\nOn je kao primer naveo poznatog srpskog naučnika i vrhunskog stručnjaka za genetski inženjering i matične ćelije Miodraga Stojkovića, uz napomenu da se nakon njegovog povratka u Leskovac lično angažovao na tome da se u Kragujevcu oformi Katedra za molekularnu biologiju, kako bi mu se omogućili uslovi za normalan rad.\nDržava mora ponuditi dobre uslove za naučne radnike i inovatore, a ako oni rade u nekoj uspešnoj stranoj kompaniji, treba joj ponuditi da otvori svoje odeljenje u Srbiji, uz zadržavanje tih kadrova, istakao je Đelić.\nTo je svojevremeno, kako je podsetio, ponuđeno”Majkrosoftu”, pa je ta kompanija u Beogradu otvorila jedan od pet razvojnih centara u svetu i zaposlila domaće stručnjake.\nNa dvodnevnom Menadžment forumu na Bledu koji se završava danas učestvovalo je približno 300 predstavnika iz oblasti privrede, akademskih krugova i vladinih i nevladinih organizacija zemalja jugoistočne Evrope, koji su pokušali da nađu zajednički odgovor na pitanja vezana za ekonomsku budućnost našeg regiona.\nMeđu njima su i strategija razvoja regiona, kako izaći iz krize na održiv način, gde pronaći izvore rasta i napretka preduzeća iz regiona, koju bi ulogu trebalo da imaju kreatori politike u pobeđivanju krize, uloga banaka u tom procesu i slično.\nNa forumu su učestvovali privrednici i ekonomisti iz Srbije, Hrvatske, Italije, Nemačke, Bosne i Hercegovine (BiH), Austrije, Slovenije, Mađarske, Makedonije i Crne Gore.\nPovećati ulaganja u naučni i tehnološki razvoj zemalja regiona was last modified: September 18th, 2010 by Redakcija\nBled - KopaonikBožidar-ĐelićDunavska inicijativa\n700 miliona dinara subvencije za kupovinu domaćeg softvera


Tahiri: Kurti neće pristati da zameni listu Samoopredeljenja, CIK ne može da ih odobri za izbore - Kosovo Online\n26. Januar 2021. • 07:53\nPolitikolog Ramuš Tahiri izjavio je za Kosovo Onlajn da će Pokret Samoopredeljenje zadržati principijelan stav i da neće zameniti sporne kandidate za poslanike sa svoje liste, pa će samim tim izostati i verifikacija ove partije od strane CIK.\n"Centralna izborna komisija mora da ispoštuje slovo zakona i po Izbornom zakonu Kosova, član 29, ne može se kandidovati nijedna osoba koja je osuđena za krivično delo u poslednje tri godine, bez obzira o kom krivičnom delu se radi. Shodno tome, svaka politička partija, pa i Samoopredeljenje, moraju da uklone sporne kandidate sa svoje liste, a ako to ne urade nemaju pravo da učestvuju na izborima”, kaže Tahiri.\nLider Samoopredeljenja Aljbin Kurti će osim poslaničkog mandata, zbog pravosnažne presude biti onemogućen da bude i premijer, jer po zakonu ističe Tahiri, svi oni koji su osuđeni ne mogu izvršavati javne funkcije.\n“Pokret Samoopredeljenje želi apsolutnu pobedu, što je očigledno i u njihovom sloganu ‘Sve i pravo’, dodaje Tahiri, koji istovremeno podseća da se demokratija zasniva na višestranačju.\n“Nijedna demokratija ne podrazumeva da jedna politička partija konkuriše za sve, koalicija se mora napraviti kako bi se formirala vlada, bez obzira da li je ona sačinjena od malih ili velikih partija. Samoopredeljenje i Aljbin Kurti smatraju se posebnom političkom partijom, čak ni sa Vjosom Osmani ne sarađuju ideološki i programski, a jesu protiv svih ostalih političkih partija, njihov program je takoreći populistički”, navodi Tahiri.\nTahiri ocenjuje da Kosovu sledi period neizvesnosti, zato što će biti problema najpre oko formiranja vlade, a potom i izbora novog predsednika Kosova.\n“Sigurno je da Vjosa Osmani neće biti predsednik, jer neće biti u situaciji da bude izabrana. Isto tako će Samoopredeljenje, bez obzira na to koliko glasova dobije, biti u teškoj situaciji oko formiranja vlade”, zaključuje Tahiri.\nRamuš Tahiri Aljbin Kurti Samoopredeljenje Parlamentarni izbori CIK\nDaka predlaže da CIK overi listu Samoopredeljenja bez Kurtija i drugih osuđenih\nPredsedavajuća Centralne izborne komisije Valjdete Daka predložila je Izbornom panelu za žalbe i predstavke da se delimično odobri žalba Pokreta Samoopredeljenje i da se potvrde kandidature onih koji ispunjavaju uslove u skladu sa Zakonom o opštim izborima. To bi podrazumevalo da pet kandidata ove stranke ostane neverifikovano, uključujući i kandidata za premijera Aljbina Kurtija, piše Koha.\nKvinta: Verujemo u sposobnost CIK da sprovede izbore


M. K. 30. januara 2017. 15:58\nPoljska je danas objavila prvu bazu podataka na internetu sa imenima i drugim ličnim podacima o približno 10.000 članova osoblja nacističkog koncentracionog logora Aušvic.\nPoljski istoričari objavili su, kako tvrde, najpotpuniju listu nacističkih komandanata i čuvara u tom logoru, a ona sadrži 9.686 imena, što je „samo početak dalekosežnog projekta“ koji će obuhvatiti osoblje i drugih logora koje je nacistička Nemačka otvorila u okupiranoj Poljskoj, saopštio je Institut nacionalnog sećanja (IPN).\nDo sada je sakupljeno oko 25.000 imena, prenosi AFP.\nPoljski institut je naveo da je lista pripadnika S S odreda, koji su bili u Aušvicu, bazirana na podacima iz arhiva Poljske, Nemačke, Austrije, SAD i drugih zemalja,\nNa listi, na kojoj je radio istoričar Aleksander Lasik, nalazi se više od 8.500 podataka, prenela je agencija AP.\nMeđu njima su datum i mesto rođenja, nacionalnost, vojna služba i partijska pripadnost, a pojedine podatke prati i fotografija.\nPredsednik IPN-a Jaroslav Šarek rekao je novinarima u Krakovu da je cilj ovog projekta delom i da se smanji upotreba pogrešne fraze u stranim medijima „poljski logori smrti“, pri čemu se misli na objekte koje je izgradila i kojima je upravljala nacistička Nemačka u okupiranoj Poljskoj.\n„Nova baza podataka, dostupna na pet jezika, predstavlja sredstvo borbe protiv laži“, zaključio je Šarek.


Povezivanje kotla - Ugradnja Centralnog Grejanja i Popravke\nU okviru ponude svojih usluga u oblasti ugradnje i popravke sistema centralnog grejanja, UCG ima i uslugu povezivanja kotlova za centralno grejanje na čvrsta i tečna goriva. Prilikom instalacije centralnog grejanja, bez obzira na kom će se gorivu zasnivati, važno je imati sve informacije, kao i dobronamerne savete za izbor odgovarajućeg rešenja.\nUgradnja centralnog grejanja podrazumeva i ugradnju i povezivanje kotla, ali se pre samog pozicioniranja kotla mora voditi računa o nekoliko veoma važnih stvari.\nUgradnja i povezivanje kotla za centralno grejanje zahteva, u bezbednosnom smislu, poštovanje uputstva proizvođača kotla doslovce. Iz uputstva se može videti da li taj kotao odgovara nameni i načinu korišćenja koji vama odgovara. U okviru centralnog grejanja postoje takođe neke stvari o kojima se mora misliti unapred, a to može biti izbor u pogledu vrste sistema centralnog grejanja (otvoreni, zatvoreni) od čega zavisi i način povezivanja kotla i dodavanje, odnosno nedodavanje određenih elemenata (ekspanzione posude, sigurnosni ventili i sl.)\nPovezivanje samog kotla se radi u zavisnosti od izbora sistema, a lokacija kotla, odnosno prostorija u koju se kotao ugrađuje mora ispunjavati osnovne zahteve po pitanju odvođenja dima, udaljenosti od zapaljivih i nezapaljivih materijala, provetrenosti prostorije i sl.\nU slučaju da želite da zamenite ili modernizujete stari sistem centralnog grejanja ili ugradite centralno grejanje u postojeći ili novosagrađeni objekat, pozovite UCG i naši stručnjaci mogu za vas pronaći kvalitetno i pouzdano rešenje uz minimalne troškove.


Prvi detalji o EOS R3, novom Canon profesionalnom aparatu bez ogledala za sport i izveštavanje | PC Press\n14. april 2021. 14. april 2021. PC Press\nDanas, prateći vesti o tri nova inovativna RF objektiva i o novoj aplikaciji za deljenje datoteka, Canon Inc. najavljuje razvoj modela EOS R3 – najnovijeg brzog i ultraodzivnog profesionalnog fotoaparata bez ogledala.\nSvojim revolucionarnim dizajnom, ovaj fotoaparat će omogućiti profesionalnim sportskim i novinskim fotoreporterima da odgovore na izazovne zahteve – da nadmaše brzinom i performansama. Zahvaljujući tome što može da se pohvali odlikama koje mogu da se vide na Canon-ovim DSLR telima i telima aparata bez ogledala, EOS R3 je zaista hibridni fotoaparat naredne generacije za sportske fotografe i fotografe izveštače današnjice i sutrašnjice.\nPet stvari koje trebate da znate o novom aparatu EOS R3\nViše informacija o današnjim lansiranjima proizvoda možete pronaći ovde, a možete da ostanete u toku sa vestima o modelu EOS R3 prijavom na Canon-ovu email listu.\nKljučne karakteristike modela EOS R3\nTagovi: Canon, DSLR, fotoaparat\n← Mastercard predstavlja novo rešenje za banke – Kalkulator ugljeničnog otiska\nAdobe: Kritične ranjivosti ugrozile korisnike →


Kako da unapredite svoj biznis sa pouzdanim sistemom za prečišćavanje vode? | Kamatica\nPočetna > pr-sadrzaj > Kako da unapredite svoj biznis sa pouzdanim sistemom za prečišćavanje vode?\nKako da unapredite svoj biznis sa pouzdanim sistemom za prečišćavanje vode?\nTekst objavljen: 18.05.2021 14:55\nOtpadne vode predstavljaju tokove koji se javljaju u gotovo svim delatnostima i objektima. Najčešće, odlazne vode se kategorizuju kao procesne, atmosferske, sive, i komunalne iz privatnih poseda\nUpravljanje otpadnim vodama podrazumeva odvodne instalacije, zatim mehanizme za prečišćavanje, kao i postupak vraćanja čistih tečnosti i odvajanje ulja i maziva od ostatka vode. Bitno je istaći da je prečišćavanje vode efikasan način da se regulišu procesni tokovi, kao i da se vodi računa o posledicama svog rada, što se označava i odgovornom pristupu poslovanju. Eksternalije, odnosno posledice delatnosti često mogu imati i ne tako pozitivan karakter, kada dolazi do zagađenja životne sredine. Svaki poslovni subjekt treba da bude upoznat o značaju koji donosi čak i minimalna zaštita okruženja i briga o mogućim negativnim efektima sopstvenih aktivnosti i delatnosti na prirodu.\nBriga o okruženju jedan je od osnovnih postulata poslovanja najvećeg broja poslovnih subjekata, zbog čega je danas imperativ odgovoran pristup prema okolini i ulaganje novca radi maksimalne zaštite životne sredine. Prečišćavanje voda je inovacija kojom se bave stručna preduzeća, koja razvijaju čitave sisteme za odvajanje otpadnih od recirkulisanih voda, kao i sprečavaju odvođenje zagađenih čestica u okruženje. Zahvaljujući savremenom sistemu za prečišćavanje vode, koje podrazumeva i separatore za odvajanje ulja i maziva, kao i mehanizam zadržavanja i povratka vode u redovno poslovanje, omogućena je efikasna zaštita životne sredine, a bez prestanka kontinuirane proizvodnje. Istovremeno, moderni sistemi za prečišćavanje voda su veoma ekonomični, jer štede novac i omogućavaju višestruku upotrebu istih tokova, iznova i iznova.\nEkonomičnost je važna karakteristika svake opreme\nOsnovni principi koji pokazuju uspešnost preduzeća jesu produktivnost, rentabilnost i ekonomičnost. Posmatrajući njihovo značenje i veliki značaj za obavljanje delatnosti na način koji donosi profit, veoma je važno pojedinačno posvetiti pažnju realizaciji svih aktivnosti koji donose poštovanje i usklađenost sa navedenim principima. Dok produktivnost posmatra rezultate koje donosi rad kao sredstvo proizvodnje, ekonomičnost je sveobuhvatnija i pokazuje mnogo više rezultata i elemenata koji se ulažu. Velika je prednost ekonomična oprema, pa kada je tema prečišćavanje vode, tu je moguće stvoriti odlične uštede zahvaljujući procesima reciklaže i recirkulacije svih tokova.\nPrema principu ekonomičnosti, mere se svi ostvareni rezultati koji podrazumevaju ulaganje ne samo radne snage, već i sredstava za rad – alata, uređaja i mašina, kao i predmeta rada – materijala na koje se deluje sredstvima za rad kako bi nastao novi proizvod ili realizovala usluga. Veoma je važno da resursi proizvodnje budu ekonomični i da donesu potrebne uštede u predviđenom vremenskom roku. Cilj je da se sva uložena sredstva minimalno troše u procesu proizvodnje, a da se ostvare maksimalno mogući rezultati. Ekonomičnost teži da se stvori što više prostora za racionalnu upotrebu svih dostupnih resursa, a da rezultati budu sve veći. Na taj način čak se ostvaruje delimično i princip produktivnosti i ekonomičnosti.\nPrečišćavanje vode je ekonomično za svaku delatnost\nTehnologija koja obuhvata tretman i u okviru toga prečišćavanje otpadnih voda, veoma je ekonomično rešenje za svaku delatnost. Naime, protok vode u velikom broju industrija je svakodnevno i kontinuirano, što je istovremeno i skupo ukoliko se ne uvede odgovorno tretiranje otpadnih voda. To mogu biti procesne vode, zatim atmosferske padavine, upravljanje komunalnim tokovima i mnogim drugim tečnostima. U okviru različitih industrija – prehrambene, automobilske, drvne, građevinske, papirne, tekstilne, metalo-prerađivačke, grafičke, industrije nameštaja i mnogih drugih, prečišćavanje vode je ekonomičan način da se tretiraju svi odvodi tečnosti. Ne samo da je ekonomično, odgovorno i poželjno za zaštitu životne sredine, prečišćavanje otpadnih voda je zaista preko potrebno u današnjem vremenu.\nOtpadne vode iz najvećeg broja industrija i proizvodnih pogona može uticati na kvalitet podzemnih tokova i svih kretanja voda, ulja, maziva i tečnosti. Zbog toga je veoma značajno povećati svest javnosti i poslovnih subjekata o značaju ulaganja u savremene sisteme za prečišćavanje vode. Društvena odgovornost počinje sa svestranom brigom o posledicama svog delovanja, a delatnosti upravo mogu imati snažno dejstvo na emitovanje otpadnih vodenih tokova u okruženje. Kako bi se to sprečilo, kreirana su raznovrsna kvalitetna postrojenja koja tretiraju otpadne vode i vrše potrebna razvrstavanja tipova tečnosti, prečišćavanje vode i sprečavanje pojave kontaminiranih površina. U zavisnosti od vrste delatnosti, sistem tretiranja otpadnih voda podrazumeva različita razvrstavanja tečnosti i materija. Na primer, ukoliko se radi o automobilskoj industriji ili benzinskim stanicama, vrši se odvajanje vode od ulja, maziva i masti. Sa druge strane, ako govorimo o prehrambenoj industriji, odvajaju se čvrste materije od vode iz različitih delatnosti – prerade mesa i ribe, pivare, mlekare, pravljenje sira i mnoge druge.\nSistem za prečišćavanje vode je ekonomičan iz više razloga. Prvenstveno, sprečava se mogućnost kažnjavanja poslovnih subjekata u slučaju obimnijih otpadnih tokova od granice dozvoljenih, što je propisano standardima i drugim pravilima. Prečišćavanje vode omogućava da se izvrši kvalitetno tretiranje otpadnih tokova, kao i da se izdvoji količina tečnosti koja se može ponovo iskoristiti. Za razliku od jednosmernih odvodnih kretanja vode koja podrazumeva izlaz iz procesa bez mogućnosti povratka, kada se zagađuje i životna sredina, prečišćavanje vode je ekonomično zbog moguće naknadne upotrebe tečnosti koja je pogodna za recirkulaciju.\nPrečišćavanje vode ostvaruje se ulaganjem novca u kvalitetne i isključivo proverene sisteme, od poznatih distributera i proizvođača. Tada se, dugoročno posmatrano, ostvaruju različite uštede, koje inače ne bi bile dostupne u slučaju da prečišćavanje vode ne postoji. Tada, jednom iskorišćena voda ne može ponovo da se iskoristi, niti prečisti kako bi u obnovljenom obliku imala izlazni tok ka prirodi. Velika je prednost ukoliko se prečišćavanje vode uvede u sistem svih tokova proizvodnje i drugih procesa delatnosti. Na taj način se prečišćavaju svi odvodni tokovi – procesnih voda, ali i kanalizacije, komunalnih tečnosti i drugih predviđenih tokova. Kako je princip ekonomičnosti težnja da se uz minimalna ulaganja i iskorišćenost resursa ostvare što viši rezultati, važno je znati da prečišćavanje vode predstavlja značajan i neizostavan deo za ostvarenje poslovanja koje se bazira na uštedama, minimalizaciji troškova i sveukupno ekonomičnom obavljanju delatnosti.\nekologija pr sadržaj prečišćavanje otpadnih voda otpadne vode


Dunja Mijatović, povjerenica za ljudska prava Vijeća Evrope, prilikom posete migrantima u nekadašnjem kampu Vučjak, na zapadu BiH, 3. decembra 2019.\n"Bitno je reći da ono što sam tražila i što su mnogi tražili od hrvatskih vlasti jeste da se ispitaju svi ti navodi, da se provedu postupci i da se kazne oni koji vrše nasilje i nasilno protjerivanje migranata na teritorij Bosne i Hercegovine", kaže Dunja Mijatović, povjerenica za ljudska prava Vijeća Evrope, u intervjuu Radiju Slobodna Evropa (RSE).\n"Za sada nemam nikakve informacije, ali mislim da će to isto biti pitanje i Evropskog suda za ljudska prava i svih ostalih koji prate ovu tematiku, da se vidi da li je i šta je urađeno u proteklom periodu", podvukla je Mijatović.\nOna je 11. januara uputila zapažanja Evropskom sudu za ljudska prava u vezi sa slučajevima tri sirijska migranta koji su vraćeni u Bosnu i Hercegovinu iz Hrvatske - bez formalnog azilantskog postupka. Oni su tom sudu podnijeli tužbu zbog "sumnje za nečovječno postupanje".\nRSE: Što se Bosne i Hercegovine tiče, porast dolazaka migranata i izbjeglica bilježi se od 2018., nakon što je Mađarska uvela restriktivne mjere na granici sa Srbijom pa se migrantska ruta pomjerila na BiH. To je opteretilo postojeće prihvatne kapacitete, a posebno pokazalo nedostatak koordinacije na različitim nivoima vlasti da se pitanje njihovog smještaja riješi. Kakav je Vaš utisak - da li je ovaj manjak koordinacije istovremeno i manjak političke volje da se problem humanitarnog pitanja riješi?\nRSE: Prije nekoliko dana, Žozef Borelj (Josep Borrell), visoki predstavnik Evropske unije za vanjsku i sigurnosnu politiku je u razgovoru sa predsjedavajućim Predsjedništva BiH Miloradom Dodikom podsjetio - da je Unija sa više od 88 miliona eura podržala BiH. On je tada pozvao vlasti da otvore migrantske centre i ravnomjernije ih rasporede u cijeloj zemlji, te naveo kako bi neuspjeh mogao imati ozbiljne posljedice po ugled BiH. Dan kasnije, Dodik je rekao kako je Borelju poručio da Republici Srpskoj novac ne treba i da tamo neće biti prihvatnih centara. Kako ocjenjujete takav odgovor kao i to da vlast time dodatno otežava pomoć migrantima?


Jasmina Beganović 22 jun 2019\nPravo na besplatnu rehabilitaciju u zdravstveno-stacionarnim ustanovama i banjsko-klimatskim lečilištima tokom 2019. godine, u trajanju od deset dana, imaju korisnici starosnih, invalidskih i porodičnih penzija koji imaju prebivalište na teritoriji Republike Srbije i čija penzija iznosi do – 26.324,00 dinara.\nTakođe, korisnici koji su konkurisali za banjsko lečenje nisu mogli imati druga lična primanja a jedan od uslova je bio i da u poslednjih pet godina nisu iskoristili pravo na banjsko lečenje o trošku PIO.\nInteresovanje penzionera za rehabilitaciju o trošku države ove godine je bilo veće nego prethodnih godina, kažu u Udruženju penzionera iz Prijepolja.\n“ Pristiglo je 425 prijava, a na rehabilitaciju će ove godine otputovati više od 60 do 69 penzionera, što će zavisiti od broja bodova. Rok za prigovore istekao je 19. juna a komisija će konačnu listu kandidata koji ispunjavaju uslove objaviti u narednih nekoliko dana”, kaže Mirko Ostojić, predsednik Udruženja.\nFond će snositi troškove za pratioca deteta koje koristi porodičnu penziju po osnovu nesposobnosti za samostalan život i rad, dok će i slepi penzioneri koji dobiju rehabilitaciju o trošku Fonda imati i pratioca kome će boravak takođe biti besplatan. Članstvo u penzionerskim organizacijama nije uslov za korišćenje ovog prava.\nFond će pisanim putem obavestiti korisnike ovog prava u koju će ustanovu biti upućeni a takođe će biti i obavešteni o spisku oblasti iz kojih se pruža rehabilitacija, kao i specifikaciji usluga koje će im biti pružene tokom banjskog lečenja.\n“ Penzioneri mogu koristiti sve banje u Srbiji, osim Pribojske jer ona nema smeštajne kapacitete”, kažu u udruženju.\nIpak, na rehabilitaciju u Pribojsku banju u petak je otputovalo 36 penzionera iz Prijepolja.\n“ Kao i prethodnih godina, penzionerima smo obezbedili prevoz i dali im mogućnost da u narednih deset dana mogu otputovati , koristiti banju i istog dana se vratiti svojim kućama. Za ovakav aranžman deo troškova snose penzioneri, a deo udruženje. Od interesovanja penzionera zavisiće i broj tura koje budemo organizovali tokom leta”,kaže Ostojić.


Američka producentska kuća spasila Subotičku filharmoniju\nTanjug 10. decembra 2019. 12:35\nSUBOTICA – Najstariji orkestar u Srbiji, Subotička filharmonija, poslednjih godina našla se na rubu opstanka, ali je Bob Lord, generalni direktor američke diskografske i producentske kuće Parma Recordings, impresioniran dugom i bogatom tradicijom, odlučio da joj ponudi saradnju.\nTako je otvoreno novo poglavlje i produžen život orkestru koji postoji od 1908. godine.\n„Sinovi, očevi i dede koji sviraju zajedno u istom orkestru premošćujući generacije i vreme – to je nešto zaista posebno, nešto što se mora čuvati s najvećom pažnjom“, napisao je Bob Lord na zvaničnom sajtu Parma Recordings.\nAmerička kuća predstavljena je kao generalni partner i na novoj internet stranici Subotičke filharmonije, gde je najavljen i prvi koncert orkestra koji će biti ostvaren u saradnji s Parma Recordings.\nKoncert se održava 12. decembra u Gradskoj kući u Subotici, a na programu su popularne klasične kompozicije Mocarta, Forea i Sarasatea, hitovi iz opereta Lehara i Kalmana, ali i najnovija dela troje savremenih kompozitora s dugačke liste Parminih autora – Helen MacKinnon, John Carollo i Mićael J. Evans.\nDve od tri kompozicije imaće u Subotici i svoju svetsku premijeru, a kao solisti nastupaju violinista, a ujedno i predsednik Subotičke filharmonije Ziga Pal i sopran Alenka Ponjavić Vojnić, a dirigent je Miran Vaupotić, ujedno i glavni projektni menadžer Parme.\n„Ovaj koncert označava novo poglavlje za orkestar, a program, na neki način, odražava sadašnji momenat u istoriji Subotičke filharmonije u kojem ponosna prošlost stoji uz bok s muzikom i muzičarima budućnosti“, reči su kojima događaj najavljuje Parma Recordings na svom službenom sajtu.\nSubotičku filharmoniju, pod tim imenom osnovao je 1908. godine kompozitor i dirigent Ernest Lanji.\nUz orkestar, koji je okupljao muzičke profesionalce i amatere, kao solisti su nastupali neki od najvećih muzičkih velikana 20. veka poput Pabla Kazalsa i Bele Bartoka.\nOrkestar je prošao kroz različite poteškoće i periode pauze za vreme dva svetska rata, da bi poslednjih godina došao skoro pred gašenje.\nZadužbina: “Mascomu” zabranjena prodaja albuma grupe EKV\nVojvotkinja Megan objavljuje knjigu za decu\nBeogradski mesec fotografije počinje 8. maja u Kući legata\nFilm „Presuda“ Dore Jung spreman za prikazivanje\nNagrada publike u Moskvi za film „Božji čovek“


Grad Beograd i NIS zajedno grade „Budućnost na delu“ | NIS\nNIS > Presscentar > Vesti > Grad Beograd i NIS zajedno grade „Budućnost na delu“\nGrad Beograd i NIS zajedno grade „Budućnost na delu“\nU Skupštini Grada Beograda danas su predstavljeni rezultati višegodišnje uspešne saradnje Grada i kompanije NIS.\nU okviru obeležavanja 10. godišnjice programa saradnje NIS-a i lokalnih zajednica u Srbiji „Zajednici zajedno“ dve strane potpisale su Sporazum o saradnji kojim će biti nastavljena zajednička realizacija kapitalnih projekata koji doprinose poboljšanju kvaliteta života Beograđana. Sporazum su u prisustvu predstavnika gradske uprave, kompanije NIS i medija, potpisali profesor doktor Zoran Radojičić, gradonačelnik Beograda, i Kiril Tjurdenjev, generalni direktor NIS-a.\nU cilju razvoja i napretka lokalne zajednice, Beograd i NIS su tokom višegodišnjeg partnerstva zajednički realizovali brojne projekte iz oblasti obrazovanja i nauke, kulture, ekologije, sporta, kao i humanitarne aktivnosti u koje je ukupno uloženo gotovo 250 miliona dinara. Između ostalog, zajedničkim naporima uređena su tri parka u Beogradu, ulepšane gradske fasade, a značajna pažnja posvećena je ulaganjima u razvoj obrazovne infrastrukture. Kao kompanija posvećena inovacijama, NIS je podržao rekonstrukciju i opremanje učionica i laboratorija u školama i na fakultetima u Beogradu, kao i otvaranje „Mejkers spejsa“, prve naučno-zanatske radionice u Srbiji koja radi u okviru beogradskog Centra za promociju nauke. Takođe, u Beogradu su realizovane i humanitarne akcije NIS-a, među kojima nabavka osam savremenih medicinskih aparata za potrebe Univerzitetske dečje klinike „Tiršova“ i opreme za Centar za zaštitu odojčadi, dece i omladine u Zvečanskoj ulici. Pored toga, zaposleni NIS-a su u Beogradu inicirali i realizovali više volonterskih akcija među kojima su uređenje dela Botaničke bašte, parka „Đuro Strugar“, sređivanje prostora Ustanove za decu i mlade „Sremčica“, priprema novogodišnjih paketića za decu koja se leče u „Tiršovoj“ i za štićenike Centra u Zvečanskoj ulici.\nNakon potpisivanja sporazuma profesor doktor Zoran Radojičić, gradonačelnik Beograda, izjavio je:\n„Čast mi je da jedna velika i uspešna kompanija, kakva je NIS, ima istu viziju Beograda kao i mi koji smo u gradskoj vlasti, a to je uređeniji, zdraviji, obrazovaniji i moderniji Beograd. Hvala vam što podržavate Beograd, ulažete u njega i nadam se da ćemo zajedno uspeti da ga učinimo još boljim mestom za život“.\nKiril Tjurdenjev, generalni direktor NIS-a, istakao je:\n„Pravi razvoj jedne kompanije moguć je samo ako se razvija i zajednica u kojoj ona živi i radi. Koliko je to važno za NIS, vidi se i u našoj strategiji, posebno u programu „Zajednici zajedno“. To je partnerstvo koje traje već 10 godina, a svake godine lokalne zajednice širom Srbije dobijaju oko milion evra. Beograd, naravno, ima posebno mesto. Za nas je Beograd pouzdan partner i saradnik u mnogim projektima za dobrobit građana i ovog lepog grada. Danas, kada potpisujemo još jedan sporazum, uveren sam da će ih biti još mnogo, na zajedničko zadovoljstvo“.\nOsim društveno-odgovornih projekata, NIS u Beogradu realizuje i značajne poslovne aktivnosti. Pored toga što je u Beogradu smešten Poslovni centar kompanije, NIS na teritoriji glavnog grada poseduje između ostalog i 40 modernih benzinskih stanica i upošljava više od 2.000 radnika. Grad Beograd i NIS i nadalje će nastaviti da jačaju dobru poslovnu saradnju na korist obe strane i građana prestonice. O tome svedoči i nedavno potpisani sporazum kojim će NIS Gradu Beogradu ustupiti lokaciju na Čukarici, u blizini Mosta na Adi, koja će biti iskorišćena za razvoj gradske infrastrukture.\nO značaju saradnje Grada Beograda i kompanije NIS govorio je i Andreja Mladenović, pomoćnik gradonačelnika.\n„Izuzetno mi je drago da sa NIS-om imamo takvu saradnju da smo već postali i partneri i prijatelji. Takođe, moram da napomenem da je to najuspešnija saradnja koju je Grad Beograd ostvario sa nekom kompanijom u proteklom periodu. Među rezultatima naše saradnje je i sporazum o ustupanju Gradu lokacije na Čukarici blizu Mosta na Adi koja je deo površine od 5,5 hektara na kojoj ćemo mi moći ubuduće da gradimo i koja je izuzetno važna za grad. Time ćemo nastaviti da radimo na koncepciji koju Beograd ima – da se spuštamo na reke i na taj način oživljavamo delove grada koji su bili zauzeti industrijskim kompleksima i delatnostima koje očigledno nisu adekvatne za te delove grada“.\nKroz korporativni program saradnje sa lokalnim zajednicama u Srbiji „Zajednici zajedno“, NIS je od 2009. godine u partnerstvu sa 11 opština i gradova realizovao preko 900 projekata u koje je uloženo više od milijardu dinara. U okviru ovog programa NIS, pored Beograda, sarađuje sa Novim Sadom, Nišom, Čačkom, Zrenjaninom, Pančevom, Kikindom, Kanjižom, Novim Bečejom, Srbobranom i Žitištem. Od ove godine programu „Zajednici zajedno“ pridružio se i Grad Požarevac, kao 12. lokalna zajednica, čime NIS nastavlja da proširuje partnerske odnose sa opštinama i gradovima u Srbiji.


Tribunal objavio Ljajićevo pismo o garancijama za Šešelja – mojKontakt portal – Radio Televizija Kontakt\nUslov je da se optuženi obaveže da će poštovati sve uslove koje odredi nadležno sudsko vijeće Tribunala.\nLjajić je danas uputio pismo sudskom vijeću Haškog tribunala povodom odluke koju je to vijeće juče donijelo u predmetu protiv optuženog lidera SRS Vojislava Šešelja, a kojom se od Vlade Srbije traže garancije za njegovo privremeno puštanje na slobodu.\n“Vlada Srbije zabrinuta je zbog novog razvoja događaja u pogledu zdravstvenog stanja optuženog, i u tom smislu je spremna da pruži garancije za njegovo privremeno puštanje na slobodu… pod uslovom da se optuženi, u pravno obavezujućoj formi, izjasni da će poštovati sve uslove koje odredi nadležno sudsko veće Tribunala, kao i da prihvata garancije Vlade Srbije, imajući u vidu da ih je do sada odbijao”, stoji u Ljajićevom pismu.\nU tekstu pisma se još navodi da stav Vlade Srbije u pogledu eventualnog puštanja na slobodu optuženog Vojislava Šešelja ostaje isti kao i prilikom prethodne odluke sudskog vijeća Haškog tribunala kojom su od Vlade tražene garancije, o čemu je Vlada obavijestila Tribunal 1. jula ove godine.\nU pismu se podsjeća da je Vlada Srbije davala garancije za sve državljane Srbije optužene pred Haškim tribunalom koji su se zahtjevom obratili i tražili da Srbija garantuje da će ispuniti sve uslove koji budu bili određeni u odlukama sudskih vijeća Tribunala.\n“U dosadašnjoj praksi Vlada Srbije je uspešno sprovela sve naloge o privremenom puštanju na slobodu državljana Srbije optuženih pred Haškim tribunalom”, zaključuje se u pismu.\nHaški tribunal je danas od vlada Holandije i Srbije zatražio da se večeras do 18 sati izjasne o mogućem privremenom puštanju na slobodu haškog optuženika Vojislava Šešelja.\nTribunal je naveo da je dobio dodatne povjerljive informacije, o kojima je javnost već upoznata, a koje ukazuju na pogoršanje zdravstvenog stanja Šešelja.\nS obzirom na novi razvoj događaja, Tribunal razmatra mogućnost privremenog puštanja na slobodu Šešelja i zato je pozvao Srbiju i Holandiju da najkasnije danas do 18 sati dostave svoje mišljenje.\nTribunal je od Vlade Srbije zatražio i da potvrdi da će biti u mogućnosti da garantuje da optuženi neće stupati u kontakt sa svjedocima ili žrtvama i da će se Šešelj vratiti pod nadzor Međunarodnog suda u Hagu čim to naloži Sudsko vijeće, prenose agencije.


U opstini Obrenovac pocelo prijavljivanje za grejanje na gas\nTanjug 12. januara 2022. 16:02\nOBRENOVAC – U opštini Obrenovac počelo je prijavljivanje vlasnika domaćinstava za grejanje na gas, a priliku za to imaće stanovnici mesnih zajednica Barič, Mislođin, Mala Moštanica, Skela, Ušće, Orašac, Stubline i Draževac.\nPredsednik opštine Obrenovac Miroslav Čučković pozvao je građane da iskoriste mogućnost i promene način grejanja svojih domaćinstava.\n„Građani mogu doći do mesnih kancelarija i podneti prijave za priključenje na gas. Mi ćemo nakon podnetih prijava, izaći na teren, kako bi se izvršila kontrola instalacija i dobila saglasnost za prijem“, rekao je Čučković, navodi se na sajtu opštine Obrenovac.\nDodaje se da vlasnici domaćinstava prilikom prijavljivanja treba da dostave kopiju lične karte vlasnika objekta, izvod iz lista nepokretnosti, lokaciju objekta na kopiji katastraskog plana, odobrenje za izgradnju, odnosno odobrenje za upotrebu.\nObrazac zahteva za priključak na mrežu gasovoda građani mogu preuzeti u kancelarijama Saveta mesnih zajednica, kao i na zvaničnom sajtu opštine Obrenovac.\n„Cena korišćenja gasa je 36 dinara po kubiku, što je za jedno domaćinstvo jeftinije od toplovoda u Obrenovcu“, rekao je Čučković.\nPodsetio je da će se priključenjem domaćinstava na novi sistem grejanja značajno uticati na zaštitu životne sredine, te dodao da najveće zagađenje vazduha dolazi upravo iz individualnih kotlarnica, iz ložišta koja su na fosilna goriva, kao što su drva i ugalj.\n„Prelazak na gas suštinski znači čistiji vazduh u Bariču i u svim ostalim mesnim zajednicama gde se koriste fosilna goriva, a gde sada građani imaju mogućnost prelaska na grejanje domaćinstava na gas“, naveo je Čučković.\nOn je najavio da će u subotu, 15. januara prve kuće sa područja mesne zajednice Dudovi, na kome se gradi Treća magistrala, biti priključene na sistem daljinskog grejanja.


Radnicima Krušika knjižice overene do izbora - Ekonomija - Dnevni list Danas\nPočetna » Vesti » Ekonomija » Radnicima Krušika knjižice overene do izbora\nM. N. Stevanović18.10.2021. 21:40\nNa to je ukazao u svojoj emisiji ruski novinar Jevgenioj Primakov, inače poslanik Putinove stranke u Dumi, koji je tvrdio da srpske vlasti pokušavaju da sakriju trgovanje oružjem u koje su umešani najviši državni funkcioneri.\nIstovremeno, prema tvrdnjama medija, hakeri iz Srbije oborili su specijalizovani bugarski sajt Arms voč kada je sa mnogo više detalja objavio tekst o trgovanju oružjem iz naših fabrika.\nPreduzeće GIM, u stopostotnom vlasništvu Gorana Todorovića, svoj uspon počinje 2016. , od uspostavljanja saradnje sa Brankom Stefanovićem, ocem ministra Nebojše Stefanovića, koji se u raznim situacijama predstavljao kao posrednik, pravnik te firme ili njen zastupnik. U toj godini, GIM je ostvario prihod iz poslovanja od 38,8 miliona i dobit od milion dinara, a već naredne se prihodi penju na 975 a dobit čak na 145 miliona. U 2018. se prihodi uvećavaju na 1,9 milijardi, dobit ostaje relativno ista, 148 miliona a broj zaposlenih se sa četiri uvećava na devet, kasnije na 11. Otkrivanje afere sredinom 2019. odmah se odrazilo i na finansije – prihodi su prepolovljeni, spali su na milijardu, kao i dobit koja se spustila na 65 miliona. U prošloj godini nastavljen je isti trend opadanja prihoda (543 miliona) dok je prvi put u poslednjih pet godina zabeležen gubitak od 384,5 miliona dinara.\nFabrika KrušikRadnicizdravstvene knjizice


Waitrose angažovao globalnog specijalistu u domenu softverskih rešenja za maloprodaju – kompaniju Aldata\nWaitrose angažovao globalnog specijalistu u domenu softverskih rešenja za maloprodaju – kompaniju Aldata – Personal magazin\nTrgovac na malo razvija platformu za rast sa značajno smanjenim zalihama na skladištu i optimizovanom dostupnošću proizvoda. Britanski lanac prehrambene robe Waitrose angažovao je globalnog specijalistu u domenu softverskih rešenja…\nTrgovac na malo razvija platformu za rast sa značajno smanjenim zalihama na skladištu i optimizovanom dostupnošću proizvoda.\nBritanski lanac prehrambene robe Waitrose angažovao je globalnog specijalistu u domenu softverskih rešenja za maloprodaju, kompaniju Aldata, u sklopu važne IT inicijative usmerene ka optimizaciji procesa popunjavanja i naručivanja od dobavljača u svojih šest skladišta širom\nVelike Britanije. Novo rešenje koje uvodi Aldata trebalo bi da zaživi do Božića 2010. godine, a dosadašnji sistemi ovog lanca progresivno će biti zamenjeni u periodu od dve godine. Aldata je izabrana nakon detaljne analize vodećih dobavljača softvera za lanac snabdevanja.\nKompanija Vejtrouz je nedavno proklamovala povećanje prodaje od 10,2 procenta, što je čini najbrže rastućom među svim vodećim prodavnicama hrane u Velikoj Britaniji. Uz rast osnovnog poslovanja, ovaj trgovac na malo diverzifikuje svoj poslovni model jačanjem segmenta „onlajn“ kupovine i otvaranjem prehrambenih prodavnica manjeg formata. Takav model u kombinaciji sa povećanjem broja cenovnih promocija u prodavnici, visokim procentom svežih proizvoda i težnjom ka značajnom smanjenju emisije ugljen-dioksida koji generiše transport, generisala je izuzetnu kompleksnost lanca snabdevanja.\nČelnici Vejtrouza svoju odluku objašnjavaju time što je Aldata ponudila najbolje rešenje za popunu skladišta, kao i zbog toga što njegov modularan koncept pruža mogućnosti za proširenje upotrebe sistema na ceo lanac snabdevanja, kada za to dođe vreme.\nPrva prekretnica projekta, i Aldatin cilj, je da sistem što pre počne da prikazuje konkretne koristi poslovanju Vejtrouza, naročito u domenu ušteda u zalihama. Za ovim korakom uslediće poboljšanje dostupnosti proizvoda kupcima, što dalje vodi ka njihovom većem zadovoljstvu.\nWaitrose angažovao globalnog specijalistu u domenu softverskih rešenja za maloprodaju – kompaniju Aldata was last modified: October 20th, 2009 by Redakcija\nAldatalanac snabdevanjarešenje za popunu skladištaušteda u zalihamaWaitrose\nSapphire Radeon HD 5700 serije


Posted ponedeljak 14 01 2019 11:34:31\nI to se dogodilo - Aquaman je zvanično zaradio milijardu dolara na globalnoj bioskopskoj sceni.\nPrema izveštaju THR, Aquaman je na američkom tržištu pokupio 288 miliona, dok je ostatak sveta doprineo sa 742 miliona dolara, te zbir iznosi lepe 1.02 milijarde.\nAquaman je time postao prvi film iz turbulentne DC kuhinje koji je postigao ovoliki uspeh još od The Dark Knight Rises, i prvi film u tzv. DC Extended Universe-u koji je to postigoa uopšte, podseća Box Office Mojo.\nParadoksalno tome, kralj Atlantide je ove nedelje "skliznuo" na drugo mesto box office liste zaradivši 17 miliona proteklog vikenda, dok ga je na prvom mestu zamenio The Upside, sa Bryanom Cranstonom i Kevinom Hartom - inače američki rimejk francuskog hita The Intouchables iz 2011. godine.\nReditelju Aquamana, Jamesu Wanu, milijarde nisu strane - njegov film Furious 7 je 2015. godine na blagajnama pokupio čak 1.5 milijardi dolara.\nZa više informacija o Aquamanu, pročitajte za početak našu recenziju filma.